title: Hämähäkkimiehen kuvitteellinen historia

text: Vuosi Vihreän menninkäisen kuoleman jälkeen Hämähäkkimies kohtasi Ihmissudeksi muuttuneen J. Jonah Jamesonin pojan, kuten myös Tuomarin.


title: Hämähäkkimiehen kuvitteellinen historia

text: Shakaali, Miles Warren yritti kostaa Hämähäkkimiehelle Gwen Stacyn kuoleman. Hän muun muassa kloonasi Peter Parkerin ja Gwen Stacyn ja huijasi Tuomarin avukseen. May Parker oli tällä välin päätyä naimisiin Tohtori Mustekalan kanssa. Harry Ocborn oli jo pitkään ollut vajoamassa hulluuteen, ja lopulta hän ryhtyi uudeksi Vihreäksi menninkäiseksi, kostaakseen isänsä kuoleman. Tässä elämänvaiheessa Peter Parker ehti nähdä myös Betty Brantin ja Ned Leedsin häät, hankkia sponsoroidun Hämähäkkiauton, kohdata Stegronin , Shakaalin virheellisen kloonin Raaton, jonka myötä paljastui, että kloonit eivät olleet missään vaiheessa olleet klooneja, vaan ihmisiä, joihin oli laitettu ”raato-virus” ja kolmannen Vihreän menninkäisen eli Harry Osbornin psykologin . Raato ehti kuolla ennen Peter Parkerin aikuisvaiheita. Peter Parker tutustui Roderick Kingsleyhyn tässä vaiheessa elämäänsä.


title: Hämähäkkimiehen kuvitteellinen historia

text: Hämähkkimiehen aikuisvaiheiden sanotaan alkaneen ”Tuska ja voima” -tarinasta, jossa Marvel hylkäsi entisen, oikean ajan mukaisen ajan kulun, ja aloitti Marvel-universumin ajan, todeten fanien kysyessä Peter Parkerin olevan "noin 21 vuotta".


title: Hämähäkkimiehen kuvitteellinen historia

text: Hämähäkkimiehen aikuisuus alkoi, kun hän päätti vihdoin ja viimein asettua aloilleen, ja kosia tyttöystäväänsä Mary-Jane Watsonia. Mary-Jane kuitenkin kieltäytyi tästä ensimmäisestä kosinnasta, koska ei tuntenut olevansa valmis avioliittoon. Peter sai päästötodistuksen yliopistosta juuri samoihin aikoihin, kun May Parker oli päätynyt sairaalaan.


title: Hämähäkkimiehen kuvitteellinen historia

text: Hämähäkkimiehen ura koki myös käänteitä, kun Spencer Smythe, yksi Kingpinin vaikuttavimmista tiedemiehistä kuoli taistellessaan Hämähäkkimiestä vastaan, tämän poikansa, Alistair Smythen jäädessä vannomaan kostoa. Peter erosi Mary-Janesta, pysyten ystävänä , mutta tutustui hyvin nopeasti Mustaan Kissaan, joka yritti ensimmäisellä kohtaamisella vapauttaa kuolemaisillaan olevaa isäänsä, viedäkseen tämän kotiin kuolemaan. Musta kissa onnistuikin siinä, missä kuoli hukkuen pudotessaan näiden välisessä kamppailussa veteen.


title: Hämähäkkimiehen kuvitteellinen historia

text: May Parker ehti olla hetken kuolleena, heräten kuitenkin takaisin eloon. Ben-sedän tappanut murtovaras palasi takaisin etsimään saalistaan May Parkerin kodin pihalta Mysteerion kanssa. Mysteerio paljastui lopulta petturiksi, ja tainnutti murtovarkaan saatuaan selville, mitä tämä tavoitteli. Myöhemmin seuranneessa kamppailussa murtovaras koki kuoleman.


title: Hämähäkkimiehen kuvitteellinen historia

text: Musta kissa palasi myöhemmin, ja paljasti samalla rakkautensa Hämähäkkimieheen. Hämähäkkimies tapasi Madame Webin ja Namorin näihin aikoihin. Hän myös taisteli ensimmäistä kertaa juuri voimansa saanutta vesimiestä vastaan. Jo toisella kohtaamisella, yhdistyi Vesimies ja Hiekkamies niin, että heistä tuli "Mutamies"


title: Hämähäkkimiehen kuvitteellinen historia

text: Tällä ajalla Hämähäkkimies ehti kohdata myös useita pienempiä vastustajiaan, kuten Moukantappaja, Vauhtipiru, Punainen haamu (ja hänen superapinat), Tarantulan hirviömuodossaan, Kurpitsalyhdyn, Bumerangin


title: Hämähäkkimiehen kuvitteellinen historia

text:
Harry Osborn ja Liz Allen palasivat takaisin Peterin elämään perustaakseen perheen.
Hämähäkkimies kohtasi ensimmäistä kertaa Viitan ja Tikarin , jotka ovat sittemmin taistelleet hänen rinnallaan monesti mm. Vastausta ja Carnagea vastaan. Musta kissa ehti palata, ja hukkua uudestaan.


title: Hämähäkkimiehen kuvitteellinen historia

text:
Hämähäkkimies paljasti Mustalle kissalle olevansa Peter Parker. Ensimmäinen Mörkö ja tämän kuolema oli kuitenkin suurin tapahtumasarja.
Samaan aikaan Peter riitaantui tätinsä kanssa, koska tämä oli katkaissut unelmansa tiedemiehenä. Musta kissa hankki oikeat voimat Kingpinin kanssaan tekemänsä sopimuksen avulla, voidakseen auttaa paremmin Hämähäkkimiestä, jonka kanssa hän nyt seurusteli, rikoksen torjunnassa.
Ennen Salattuja sotia Hämähäkkimies ehti kuitenkin kohdata Mörön uudestaan, tämän "palatessa" eloon.


title: Hämähäkkimiehen kuvitteellinen historia

text: Jumalan kaltaiset voimat omaava Tuonpuoleinen otti joukon supersankareita (Kostajat, Hulk, Ryhmä-X, Ihmeneloset, Hämähäkkimies ) ja joukon superkonnia (Imijä, Tohtori Doom, Tohtori Mustekala, Lumoajatar, Kang, Klaw, Lisko, Molekyylimies, Titania, Ultron, Volcana ja Romutusryhmä; Pallosalama, Romuttaja ja Paaluttaja ) sekä Magneton ja Galactuksen Taisteluplaneetta nimiselle planeetalle, kauas maapallosta toiseen galaksiin tutustuakseen häntä hämmentäviin sankareihin tarkemmin. Tuonpuoleinen lausui molemmille ryhmille "Minä olen Tuonpuoleinen! Voittakaa vihollisenne ja kaikki mitä haluatte on teidän! Mikään ei ole minulle mahdotonta!"


title: Hämähäkkimiehen kuvitteellinen historia

text: Hämähäkkimiehen osuus Salatuissa sodissa oli aluksi hyvin pieni. Tapahtumien edetessä Hämähäkkimiehen rooli tuli kuitenkin suuremmaksi. Aluksi Hämähäkkimiehen suurin etu sodassa oli hänen hämähäkkivaistonsa, jonka avulla hän osasi varoittaa Magneton hyökkäyksestä, joutuen kuitenkin itse tämän päihittämäksi. Varoituksen ansiosta Magneto kuitenkin pakeni omiin oloihinsa, Ampiainen perässään.


title: Hämähäkkimiehen kuvitteellinen historia

text: Hämähäkkimies epäili myös muiden Ryhmä-X:n jäsenten olevan petollisia, ja vakoili heitä. Väärinkäsityksen johdosta Hämähkkimies kävi Ryhmä-X:ää vastaan taisteluun. Havaittuaan kuitenkin, ettei pärjää heitä vastaan yksin, hän pakeni heitä. Hän aikoin kertoa kuulemansa Ihmenelosten Reed Richardsille, mutta Professori Xavier, Ryhmä-X:n johtaja ehti tyhjentää hänen muistinsa viimeisimmiltä minuuteilta.


title: Hämähäkkimiehen kuvitteellinen historia

text: Superkonnien hyökkäyksen vuoksi sankarit joutuivat 50 miljardin tonnin edestä maata sisältävän valtaisan kivimöykyn alle, Hulkin jäädessä pitämään kiveä putoamasta heidän päälleen, Hämähäkkimies uhrasi seittisinkonsa Reed Richardsin rakenteilla olevaa laitetta varten. Kohdatessaan Hämähäkkinainen 2:sen, hän oletti olevansa katkera, koska tämä oli ottanut käyttöönsä hämähäkki-aiheisen nimen, mutta huomasi myöhemmin, että kyse ei ollut katkeruudesta, vaan kateudesta tämän pukua kohtaan. Niinpä seittisingottoman ja rikkonaisen puvun omaavan Hämähäkkimiehen oli helppo selittää itselleen, miksi ajatuksia todeksi tekevä kone, jonka Thor ja Hulk sanoivat olevan viereisessä huoneessa, antoi hänelle mustan, myöhemmin muukalaissymbiootiksi paljastuneen, puvun.


title: Hämähäkkimiehen kuvitteellinen historia

text: Tietämättään puvun taustoista, Hämähäkkimies otti siitä kaiken irti. Orgaanisia seittejä tuottava, parantavia voimia omaava, voimia tehostava, ajatuksen voimalla toimiva ja miksikä tahansa asusteeksi muuttuva puku oli iloinen käänne sankarijoukolle, jotka olivat olleet jo pitkään alivoimaisia. Tästä huolimatta Reed Richards ehdotti, että Hämähäkkimies toisi pukunsa hänelle tutkittavaksi salattujen sotien jälkeen. Myöhemmin Salattujen sotien loputtua paljastui, etteivät Thor ja Hulk olleet käyttäneetkään samaa ajatuksia todeksi tekevää laitetta kuin Hämähäkkimies korjauttaessaan pukujaan. Hämähäkkimies palasi Salatuista sodista lopulta Lisko kainalossaan, kuulleen, että Musta kissa oli etsinyt häntä.


title: Hämähäkkimiehen kuvitteellinen historia

text: Salatuilla sodilla oli suuri vaikutus Hämähäkkimiehen elämään. Salatuissa sodissa tapahtuneen Titanian ja Hämähäkkimiehen välisen taistelun vuoksi Titania sai kammon Hämähäkkimiestä kohtaan. Lisäksi Hämähäkkimiehellä oli yhä musta pukunsa.


title: Hämähäkkimiehen kuvitteellinen historia

text: Ensimmäiseksi haasteeksi Mustalle kissalle ja Hämähäkkimiehelle koitui Vastaus-niminen Kingpinin palkollinen, jonka voima oli ennustaa vastustajansa heikkoudet ja liikkeet. Kingpin halusi parantaa vaimonsa Vanessan, ja vangitsi sitä varten pienen taistelun jälkeen Viitta ja Tikari parivaljakon Tikarin. Ongelmaksi koitui kuitenkin Silvermane, joka nuoruutta tavoitellessaan halusi saada myös Tikarin käsiinsä. Musta kissa ja Hämähäkkimies saapuivat Kingpinin pilvenpiirtäjään, Silvermanen jo rynnättyä brutaalisti seinien läpi. Kingpin sai joukkoineen juuri ja juuri pidäteltyä Silvermanen, mutta ongelmaa tuotti voimia tarvitseva Tikari. Kesken taistelua Kingpin pyysi palvelusta Mustalta kissalta siitä, että tämä oli saanut häneltä voimansa. Vaikka Musta kissa kieltäytyi, alkoi Hämähäkkimiehellä heräämään epäilyt. Pitkällisen taistelun jälkeen Viitta haavoittui kuolettavasti. Vastaus päätti taistelun ratkaisuksi lopulta uhrata itsensä, ja antoi voimillaan Tikarille tarvittavan energian. Vastaus kuoli, Tikarin herätessä. Tikari paransi Viitan, ja nuorensi Silvermanen. Tämän jälkeen kaksikko lähti seinässä olleesta reiästä jatkamaan huumevastaista tehtäväänsä. Hämähäkkimiehen ja Mustan kissan poistuessa, jäi Kingpin vannomaan kostoa kumppaneille.


title: Hämähäkkimiehen kuvitteellinen historia

text: Samoihin aikoihin kun Hämähäkkimies taisteli ensimmäistä kertaa Puumaa vastaan, Hämähäkkimies/Peter joutui kiperään tilanteeseen, kun Mary-Jane paljasti Peterille tienneensä aina, että tämä on Hämähäkkimies. Vaikka Peter yritti selitellä, ei Mary-Jane uskonut, vaan Peter joutui lopulta myöntämään totuuden. Vasta nyt vihdoin ja viimein Peter päätti lähteä antamaan uuden symbioottipukunsa Reed Richardsin tutkittavaksi. Reed Richardsin tutkimusten mukaan se osoittautui eläväksi symbiootiksi, jonka ainoat heikkoudet olivat tuli ja todella korkeat äänet. Reed pelkäsi että tuli voisi vahingoittaa Hämähäkkimiestä, ja käytti keksimäänsä ääniaaltoasetta. Symbiootti saatiinkin lopulta irti Hämähäkkimiehestä, mutta Peter jäi alastomaksi ja naamiottomaksi, paljastaen kasvonsa niin Liekille kuin Reed Richardsille. Liekki kuitenkin kaivoi varastosta vara-asunsa ja paperipussin. Peter puki asun päälle, laittoi pussin päähänsä, ja lähti kotiin.


title: Hämähäkkimiehen kuvitteellinen historia

text: Kotona Peteriä odotti Mary-Jane Watson, joka halusi kertoa kaiken menneisyydestään, koska tiesi kuitenkin Peter Parkerin salaisuuden. Samaan aikaan Mörkö paljastui olevan hengissä. Tällä kertaa hän teki töitä salaperäiselle Ruusulle. Tämä Mörkö ei kuitenkaan tiennyt/omannut edellisen Mörkön tavoin Norman Osbornin Vihreä Menninkäinen seeruumin salaisuutta, ja yritti hyökkäämällä Harry Osbornin kimppuun selvittää sen. Hämähäkkimiehen ja Mörkön käydessä taisteluaan, jossa lopulta Mörkö kidnappaa Lizin ja Harryn, symbiootti karkaa Reed Richardsin laboratoriosta.


title: Hämähäkkimiehen kuvitteellinen historia

text:
May Parker saa kirjeen vanhalta poikaystävältään ennen Ben Parkeria. Peterin ollessa huolissaan, tämä lähtee Hämähäkkimiehenä seuraamaan tätä. May Parker muistelee menneisyyttään, ja hänen ja Benin taustoistaan paljastuu enemmän lukijoille, mutta ei itse Peterille.
Hämähäkkimies pyytää Mustalta kissalta selitystä voimiinsa, ja tämä kertoo niiden olevan peräisin Kingpiniltä. Yhdessä he päättävät lähteä Kingpinin luokse selvittämään, jahka voimiin olisi piilotettu jokin ansa. He kuitenkin kohtaavat Kingpinin pilvenpiirtäjällä Pilkun, joka saa heidät kyvyillään pakenemaan. He sopivat tulevansa seuraavana päivänä uudestaan, mutta molemmat ovatkin jo salaa suunnitelleet käyvänsä aikasemmin, kun toinen ei ole mukana. Hämähäkkimies kohtaa uudestaan Pilkun, lopulta voittaen tämän, samaan aikaan, kun Musta kissa kuulee Kingpiniltä, että hänen voimissa piile kirous, joka tuottaa epäonnea kaikille hänen läheisilleen. Järkyttyneenä Musta kissa palaa erotakseen Hämähäkkimiehestä, ja lähteäkseen kauas pois. Hämähäkkimies, joka on tullut tyhjin käsin, kuitenkin ehtii ensin. Koko tänä aikana symbiootti lähenee yhä vain lähemmäksi Peterin asuntoa.


title: Hämähäkkimiehen kuvitteellinen historia

text: Hämähäkkimies kohtaa Ollie Osnickin, Hämmästyttävän Hämähäkkipojan, joka tahtoisi ryhtyä Hämähäkkimiehen kumppaniksi rikollisuutta vastaan. Myöhemmin pelastettuaan Mustan ketun hopeasapelin kynsistä, hän pelastaa itsemurhaa yrittävän Pahojen mutanttien veljeskunnan Sammakon. Hämähäkkimies kertoo Sammakolle, että voi olla tämän ystävänsä. Sammakko käsittää väärin, ja sanoo suorassa tv lähetyksessä olevansa Hämähäkkimiehen uusi partneri rikollisuutta vastaan. TV-lähetys tavoittaa Ollie Osnickin ja Hämmästyttävän Sammakkomiehen, jotka molemmat ovat koittaneet jo pitkään päästä Hämähäkkimiehen kumppaniksi. Kolmikon välille syntyy tappelu, joka lopulta ratkeaa siihen, että he päättävät perustaa yhteisen tiimin, nimeltä Roskasakki. Hämähäkkimies pääsee viimein eroon kolmesta paljon vaivaa tuottaneesta "sankarista".


title: Hämähäkkimiehen kuvitteellinen historia

text: Hämähäkkimies palaa asuntoonsa, jossa häntä odottaa symbioottipuku vaatekaapissa. Puku tarttuu häneen, eikä aio tällä kertaa päästää irti. Hämähäkkimies kuitenkin taistelee pukuansa vastaan viimeiseen asti. Samaan aikaan kolme rikollista on varastanut Korppikotkan, Adrian Thoomesin muistiinpanot. He päättävät ensi töikseen todistaa kykynsä tappamalla Hämäkkimiehen. Kohdatessaan Hämähäkkimiehen, tämä kuitenkin taistelee edelleen symbioottipukua vastaan. Lopulta pienen vaivan jälkeen Hämäkkimies pääsee kirkolle, jossa hän heiluttaa kelloja saadakseen mahdollisimman paljon ääntä aikaan. Muukalaispuku ei kuitenkaan reagoi, mutta päättää lopulta säälistä irrottautua Hämähäkkimiehestä. Peter palaa kotiinsa paranemaan kokemuksesta. Samaan aikaan Adrian Thoomes on seurannut uutisista huijareiden toimia. Hän päättää kostaa huijauksen ja lähtee taistelemaan kolmikkoa vastaan. Hämähäkkimies, joka on juuri palannut takaisin punaisen pukunsa käyttöön, menee ja pelastaa tilanteen.


title: Hämähäkkimiehen kuvitteellinen historia

text: Päästyään viimein symbioottipuvustaan eroon, Hämähäkkimies joutui kohtaamaan Tri. Mustekalan, joka oli saanut ajan mittaa itselleen vahvan fobian Hämähäkkimiestä kohtaan. Hämähäkkimies kuitenkin lopulta voitti pelkonsa avulla taistelevan Tohtori Mustekalan. Samalla selvisi, että Tohtori Mustekala kykeni kontrolloimaan lonkeroitaan pitkänkin etäisyyden päästä. Samoihin aikoihin Hämähäkkimies kohtasi myös ensimmäistä kertaa palkkasankarin, Paldinin.


title: Hämähäkkimiehen kuvitteellinen historia

text: Tuonpuoleisen etsiessä vastauksia erinäisiin elämää ja sen tarkoitusta koskeviin kysymyksiin, hän saatuaan vastauksen rahan ja kullan tarpeeseen, ja kuullessaan kullanpuutteesta, muutti Rautanyrkin ja Luke Cagen tukikohdan, pilvenpiirtäjän kullaksi. Tämän romahdettua maahan, syntyi valtaisa kultakuume. Mm. Kinpin yritti saada osaa kullasta käsiinsä. Hämhäkkimies onnistui kuitenkin taltuttamaan kultakuumeen aiheuttaman sotkun.


title: Hämähäkkimiehen kuvitteellinen historia

text: Jean Dewolf löydettiin kotoaan sängystään verisenä ja kuolleena. Seuraavana päivänä Hämähäkkimies sai pelastaessaan Ernie Popchik nimistä vanhusta kolmelta ryöstäjältä kuulla tämän poliisilta, joka saapui pidättämään näitä. Hämähäkkimies on murhasta kauhuissaan. Ruumiita alkaa ilmestyä lisää, ja Hämähäkkimies päättää ryhtyä yhteistyöhön poliisin kanssa, saadakseen murhaajan kiinni. Hän ryhtyy tutkimaan murhaa Stan Carter nimisen poliisin kanssa. Seuraavana päivänä Peter Parker ja May Parker ovat Ernie Popchikin oikeudenkäynnissä kolmea rikollista vastaan. Rikollisilla on lakimiehenä Matt Murdock, Daredevil, joka tunnistaa Peter Parkerin tämän sydämenlyönneistä Hämähäkkimieheksi. Murhaaja paljastuu Synninpäästäjä nimiseksi uskonnollisesti häiriintyneeksi naamioroistoksi, joka on päättänyt raamatun mytologian Synninpäästäjän tavoin "syödä" synnit pois maailmasta ( toisin sanoen tappaa "syntiset" ). Valtavan kilpajuoksun jälkeen lopulta Synninpäästäjä paljastuu Stan Carteriksi. Hämähäkkimies, joka on saanut Jean Dewolfin tavaroita tutkiessaan selville, että Jeanilla oli enemmän kuin ammatillinen kiinnostus Hämähäkkimieheen, hyökkää raivostuneena ja kostonhimoisena Stan Carterin kimppuun. Daredevil yrittää turhaan rauhoittaa Hämähäkkimiestä, mutta onnistuu tässä vasta huutaessaan Peter Parker nimeä. Synninpäästäjä päätyy linnaan, mutta koska hän paljastui poliisiksi, Stan Carteriksi, New Yorkin asukkaat eivät voi enää koskaan luottaa poliisiin. Daredevil paljastaa Hämähäkkimiehelle henkilöllisyytensä, luodakseen molempien välisen luottamuksen. Tästä alkoi kahden sankarin pysyvä ystävyyssuhde.


title: Hämähäkkimiehen kuvitteellinen historia

text: Pian Jean Dewolfin kuoleman jälkeen Hämähäkkimies kohtasi Painajainen nimisen Aaveajajan vastustajan. Hämähäkkimies kohtasi myös Alistaire Smythen, Spencer Smythen pojan, joka oli päättänyt kostaa isänsä kuoleman. Neljän Korppikotkan välisessä taistelussa hän oli asettanut Hämähäkkimiehen kantamaan May-tädille lahjaksi tarkoittamaansa hattuun jäljittimen, jonka avulla hän aikoi saada selville Hämähäkkimiehen henkilöllisyyden. Alistaire erehtyi kuitenkin luulemaan Mary-Janea Hämähäkkimieheksi, ja kaappasi tämän. Hämähäkkimiehen onnistui kuitenkin palastaa tilanne.


title: Hämähäkkimiehen kuvitteellinen historia

text: Hämähäkkimies kohtasi varhaisilla vuosillaan kohtaamansa Murskaaja Hoganin uudestaan, kun tämä oli päätynyt entiselle treenisalilleen siivoojaksi, jota kukaan ei uskonut, kun tämä kertoi kohdanneensa Hämähäkkimiehen aivan tämän uransa alkuaikoina. Salin johtaja harrasti hämärä toimintaa, ja Hämähäkkimiehen oli estettävä moinen. Niinpä he yhdessä Murskaaja Hoganin kanssa yhdistivät voimansa, ja lopulta voittivat salin omistajan ja tämän konnat. Murskaaja Hogan sai maineensa ja suosionsa takaisin, ja hänestä ja Hämähäkkimiehestä tuli ystävät. Hämähäkkimies kohtasi samoihin aikoihin Mefiston taistellessaan tämän ja Puuman kanssa Tuonpuoleista vastaan.


title: Hämähäkkimiehen kuvitteellinen historia

text: Peter Parkerin kotona käy murtovaras, joka varastaa tämän puvun ja seittisingot. Hän saa nämä takaisin. Samaan aikaan Nathanin ja Mayn suhde tiivistyy. Tohtori Outo otti Mustan kissan huonoa onnea tuottavat voimat tietämättään pois, ja Musta kissa voi taas olla yhteydessä Hämähäkkimieheen . Samoihin aikoihin Hämähäkkimies kohtasi ensimmäistä kertaa Chance nimisen vedonlyöjän, joka otti palkkarikoksistaan palkkion vedonlyönnin voiton mukaan.


title: Hämähäkkimiehen kuvitteellinen historia

text: Mörkö palasi vainoamaan Hämähäkkimiestä, tällä kertaa tarkoituksenaan tappaa tämä kostoksi edellisten suunnitelmien pilaamisesta. Rankan taistelun jälkeen Mörkö kuitenkin sai Hämähäkkimiehen hetkeksi päihiltä, ja pukee Flash Thompsonin Mörkö asuun. Poliisi saapui paikalle, ja pidättää Mörkö asussa olevan Flash Thompsonin, luulleen tätä Möröksi. Samaan aikaan Muukalainen niminen palkkamurhauttaja järjestön johtaja saapui kaupunkiin. Musta kissa päätti ryhtyä rikosten torjujaksi. Hopeasapeli jahtasi New Yorkkia terrorisoivaa terroristia Kurpitsalyhtyä, mutta epäonnistuu tämän kiinnisaamisessa. Hän päätti pyytää Hämähäkkimiestä apuun. Hämähäkkimies joka on juuri päättänyt lopettaa Hämähäkkimiehen uran, suostui auttamaan Hopeasapelia, saadakseen tältä takuurahat syytöntä Flash Thompsonia varten. Kurpitslyhty oli kuitenkin koonut itselleen rikollisten syndikaatin, nimeltä syndikaatti ( Rhino, Vesimies, Vauhtipiru, Kuoriainen ja Bumerangi ), joka järjesti kaksikolle ansan Coney Islandin huvipuistossa. Hämähäkkimiehen epäonnistuessa tehtävässä, Hiekkamies, joka sattui olemaan lähistöllä pelasti kaksikon syndikaatilta, puhtaan Vesimiestä kohtaan tuntemansa vihan vuoksi. Hopeasapali palkkasi Hiekkamiehen tiimiinsä, ja Hämähäkkimies jäi ilman rahoja. Pakkaa sekoitti enemmän se, että Kurpitsalyhty yritti samaan aikaan vapauttaa Flash Thompsonia, jota luuli oikeaksi Möröksi, tehdäkseen vaikutuksen Kingpiniin. Flash Thompson jää kaupunkiin haahuilemaan vapaana, oikean Mörön käydessä Kurpitsalyhdyn kimppuun tämän suunnitelmien sotkemisesta. Robbie Robertson Daily Buglessa havaitsi eräästä valokuvasta, että Flash Thompson voidaan valokuvan avulla todistaa syyttömäksi. Ruusu ja Mörkö valmistelivat varusteitansa. Taistelu New Yorkin alamaailman vallasta, jengisota oli alkanut.


title: Hämähäkkimiehen kuvitteellinen historia

text:
Hämähäkkimies ehti tässä kohtaa kohdata Tekijä-X:n ensimmäistä kertaa, näiden luullessa tätä mutantiksi ja Titanian ja Imijän ensimmäistä kertaa Salattujen sotien jälkeen. Titanialla oli valtava pelko Hämähäkkimiestä vastaan.
Muukalainen lähetti Hämähäkkimiehen ja Mustan kissan perään Marauderien Sapelihampaan, mutta Musta kissa päihitti tämän.


title: Hämähäkkimiehen kuvitteellinen historia

text: Kun Kingpinin katoaminen synnytti jengisodan rikollisjohtajien välille, Hämähäkkimies päätti pysyä poissa sen tieltä. Kurpitsalyhty räjäytti Silvermanen ja Nuijapään pois kuvioista. Hämähäkkimies päätti lähteä etsimään Flash Thompsonia, mutta törmäsi Mörköön. Myöhemmin Daily Buglessa Peter Parkerin hämähäkkivaisto varoittaa Ned Leedsistä. Kuultuaan uutisia jengisodan yhteydessä kuolleista ihmisistä, Hämähäkkimies päätti vastoin aiempaa toimia. Mörkö kohtasi Tuomarin sillä aikaa. Richard Fisk, Kingpinin poika kävi tervehtimässä sairasta äitiään. Ruusu kävi keskustelua Muukalaisen kanssa, kun yhtäkkiä Tuomari päätti räjäyttää bazookallaan tämän tukikohdan ilmaan.


title: Hämähäkkimiehen kuvitteellinen historia

text: Mörkö ja Kurpitsalyhty saivat lopulta tehtyä rauhan, ja liittyivät yhteen Hämähäkkimiestä vastaan, Mörön kääntyessä turhan paljon komentelevaa Ruusua vastaan. Mörön kuitenkin pyydettyä Kurpitsalyhtyä apuun Hämähäkkimiestä vastaan, tämä kieltäytyi. Hämähäkkimies totesi Mörkölle, että hänellä ei ole aikaa tapella, ja että hänen pitäisi olla pelastamassa ympärillä olevia viattomia. Eli jos tämä aikoo tappaa hänet, tappakoot nyt. Mörkö antoi Hämähäkkimiehen mennä.


title: Hämähäkkimiehen kuvitteellinen historia

text: Ned Leeds ja Peter Parker sopivat pienen kärhämänsä, ja Ned kertoi Kingpinin palaavan New Yorkiin poliisisaattueen kera, sillä hän uskoi että tuossa voisi tarvita valokuvaajaa. Hämähäkkimies lähti katsomaan tilannetta, ja huomasi Kingpinin kasvoissa jotain erikoista. Hän otti Kingpinin naamion pois, ja tämä paljastui Daredeviliksi "läskipuvussa". Näiden kahden välille syntyi tappelu, Daredevilin yrittäessä selittää Hämähäkkimiehelle, että oikeintekeminen ei ole aina niin helppoa.


title: Hämähäkkimiehen kuvitteellinen historia

text: Tappelu keskeytyi poliisin sniperiin. Samaan aikaan oikea Kingpin tarjoutui paljastamaan Ruusun henkilöllisyyden. Kingpin kuitenkin lopulta paljasti tienneensä jo pitkään Ruusun henkilöllisyyden, aikovansa käyttää sitä tietoa tätä vastaan. Ned Leeds käy Lance Bannonin luona kysymässä tätä valokuvaajaksi mukaansa Eurooppaan. Hän löytää Lance Bannonin kodin seinältä Mörkön kuvia. Betty Leedsin asunnolla Lance Bannon myöhemmin huomasi Mörkön repivän naamionsa pois Bettyn edessä, Bettyn pyörtyessä järkytyksestä. Mörkö lensi ikkunan läpi ulos. Seuraavaksi Mörkö meni tapaamaan Kurpitsalyhtyä, jolle oli aikeissa kostaa viimeisimmän kohtaamisensa. Ruusun joukoista yksi kuitenkin sotki tilanteen, ja Kurpitsalyhty pääsi karkuun (Tämä oli viimeinen kerta kuin kyseistä Mörkö versiota nähtiin.)


title: Hämähäkkimiehen kuvitteellinen historia

text:
Kingpinin paluu ei tapahtunut vailla maksua:
Hän joutui rakentamaan organisaationsa uudestaan, mutta pysyi kuitenkin itse rikosbisneksessä. Hämähäkkimies varoitti turhautuneena Kingpiniä, että jonakin päivänä tämä vielä saa hänet hermostumaan, ja vain taivas voi heitä molempia silloin auttaa.


title: Hämähäkkimiehen kuvitteellinen historia

text: Peter Parker lähti Ned Leedsin kanssa Berliiniin, ja kohtasi Wolverinen, jonka kanssa hän auttoi tämän ystävää Charlieta. Palattuaan kuitenkin takaisin hotelliin Peter löysi Ned Leedsin kuolleena. Wolverine lähti omille teilleen, mutta Peter Parkeria odotti kotipuolessa Ned Leedsin hautajaiset. Paljastui, että Jason Macendale oli palkannut Muukalaisen tappamaan Mörkön -Eli Ned Leedsin. Kingpin paljasti tämän kaiken Hämähäkkimiehelle ollessaan Muukalaiselle raivoissaan.


title: Hämähäkkimiehen kuvitteellinen historia

text: Jason Macendale otti Mörkön paikan. Tämä teki kuitenkin virheen, sillä hän esiintyi samassa paikassa samaan aikaan Flash Thompsonin kanssa, ja tämä vapautettiin Mörkö syytteistä. Richard Fisk paljastui Ruusuksi, ja ryhtyi isälleen Kingpinille töihin myöntäen tappionsa. Hämähäkkimies kävi Muukalaisen kimppuun kostaakseen Nedin kuoleman. Samoihin aikoihin Hämähäkkimies kohtasi Liskon ensimmäistä kertaa täysin Lisko persoonassa ja J.Jonah Jameson palkkasi Hopeasapelin jahtaamaan Hämähäkkimiestä. Ennen kuin Mörkö ja Kingpinin siirtyivät sivulle, he yrittivät vielä myrkyttää Hämähäkkimiehen ja Harry Osbornin.


title: Hämähäkkimiehen kuvitteellinen historia

text:
Kraven palasi Amerikkaan. Hän oli alkanut voida pahoin, ja kärsimään vanhuudestaan. Hän ymmärsi kuolevansa pian. Siispä hän päättää vielä toteuttaa viimeisen jahtinsa, Hämähäkkimiehen päihittämisen. Hän ampuu tainnuttavan nuolen Hämähäkkimieheen, ottaa hänet verkkoonsa ja vie hautausmaalle, jossa hautaa tämän elävältä. Haudattuaan Hämähäkkimiehen, Kraven pukeutuu tämän asuun, ja alkaa kulkea yöllä kaupungilla, todistaakseen osaavansa hommansa Hämähäkkimiestä paremmin. Lisäksi hän juo hallusinaatiota aiheuttavan rohdon, kohdatakseen suurimman pelkonsa, hämähäkin. Kuluu kaksi viikkoa, ja Kraven on ehtinyt toimittaa jo 15 miestä sairaalaan, ja yhden kuolemaan. Hän päihittää Löyhkän, jota Hämähäkkimies ei aikoinaan voittanut ilman Kapteeni Amerikan apua. Samaan aikaan käsi nousee ylös Hämähäkkimiehen "haudasta".
Hämähäkkimies joutuu kuitenkin ensin kokemaan pahimmat pelkonsa nuolen aiheuttamien hallusinaatioiden vuoksi. Kraven on varautunut Hämähäkkimiehen tuloon. Hän on vihdoin tajunnut, että Hämähäkkimieskin on vain mies, ja että tämän lyönnit eivät vaikuta häneen yhtään sen paremmin kuin kenenkään muunkaan. Hän ei kuitenkaan regoi myöskään tämän lyönteihin, sillä tietää jo voittaneensa. Lopulta myös Hämähäkkimies tajuaa sen: Kraven jätti hänet henkiin, vain jotta voisi todistaa tälle voittaneensa hänet. Kraven vaihtaa takaisin metsästäjän asunsa, selittää kaiken ja näyttää hänelle samalla kellarissa häkissä olevan Löyhkän. Kraven yrittää tappaa sen heittämällä soihdun tämän häkkiin, mutta Hämähäkkimies estää Löyhkän loukkaantumisen. Kamppailtuaan hetken aikaa Hämähäkkimiehen kanssa, Kraven miettii, että jotain puuttuu. Hän vapauttaa Löyhkän, jota vastaan Hämähäkkimies kieltäytyy taistelemasta.


title: Hämähäkkimiehen kuvitteellinen historia

text: Löyhkä hyökkää peloissaan puolustukseksi Hämähäkkimiehen kimppuun, ja Kraven pelastaa tämän viime hetkellä. Tämän jälkeen Löyhkä pakenee, ja Kraven kehottaa Hämähäkkimiestä poistumaan, antaen samalla sanansa, ettei vahingoita enää yhtään ketään, nyt kun hän on päihittänyt Hämähäkkimiehen. Hämähäkkimiehen poistuttua Kraven nostaa aseensa ohimolleen, ja ampuu. Samaan aikaan kun Hämähäkkimies jahtaa Löyhkää, saapuu poliisi Kravenin tukikohtaan anonyymin soittajan perässä. Sieltä he löytävät Kravenin kuolleena, ja kirjeen, jossa hän tunnustaa kaikki rikokset jotka teki Hämähäkkimiehen asussa ollessaan. Hämähäkkimies tajuaa mitä Kraven on tehnyt, palattuaan jahdiltaan.


title: Hämähäkkimiehen kuvitteellinen historia

text:
Peter Parker kosi uudestaan Mary Janea, ja tämä suostui. Häät sujuivat ilman epäröintiä suurempaa draamaa, mutta hääyönä itse Puuma hyökkäsi heidän kimppuunsa. Palattuaan takaisin normaaliin elämään, Hämähäkkimies joutui kohtaamaan fobiastaan parantuneen Tohtori Mustekalan., sekä uudestaan syntyneen Tarantulan.
Mutta myös uuden vastustajan, Robbie Robertsonin kostoksi sairaalakuntoneen pistäneen Hautakiven.


title: Nacho Novo

text: Ignacio Javier Gómez Novo yleensä vain Nacho Novo (s. 26. maaliskuuta 1979 Ferrol, Espanja) on espanjalainen jalkapalloilija. Hän edustaa puolalaista Legia Varsovaa ja on pelipaikaltaan hyökkääjä.


title: Nacho Novo

text: Novo siirtyi heinäkuussa 2001 kotimaansa Huescasta Skotlannin 1. divisioonan Raith Roversiin. Hän teki ensiesiintymisensä joukkueessa 4. elokuuta 2001 ottelussa Airdrieoniansia vastaan. Samaisessa ottelussa hän onnistui myös maalinteossa.


title: Nacho Novo

text: Heinäkuussa 2002 hän siirtyi 100 000 punnan kaupassa skotlantilaisseura Dundeehen. Hän pelasi maan pääsarjassa ensimmäisen ottelunsa 3. elokuuta 2002 Heartsia vastaan. Hän pelasi joukkueessa kahden kauden ajan, ja hänelle kertyi otteluita yhteensä 71 ja maaleja 26.


title: Nacho Novo

text: 6. heinäkuuta 2004 Novo teki sopimuksen skotlantilaisjätti Rangersin kanssa, ja hänestä maksettiin 450 000 punnan siirtokorvaus. Hän pelasi ensimmäisellä kaudellaan joukkueessa 35 ottelua ja teki niissä 19 maalia. Maalisaldo oli lopulta hänen parhaansa Rangersissa pelaamansa kuuden kauden aikana. Hän voitti joukkueessa pelaamanaan aikana kolmesti maan pääsarjanmestaruuden, kahdesti cupin ja kolmesti liigacupin.


title: Nacho Novo

text: Toukokuussa 2010 Novo palasi kotimaahansa ja siirtyi Sporting Gijóniin kaksivuotisella sopimuksella.


title: The Mentors

text: The Mentors on yhdysvaltalainen heavy metal -yhtye, joka tunnetaan tarkoituksellisen seksistisistä shock rock -sanoituksistaan. Yhtye perustettiin Seattlessa, Washingtonissa vuonna 1977 ja se siirtyi Los Angelesiin, Kaliforniaan vuonna 1979. Yhtyeen tyyli on vuosien saatossa kehittynyt garagesta heavy metallin ja hardcore punkin kautta kokeelliseen thrash metalliin. Yhtye tunnetaan sen itse nimeämän "rape rock" -tyylilajin (suom. raiskausrock) keksijänä ja se esiintyy mustiin pyövelin huppuihin pukeutuneena.


title: Steve Broy

text: Steven Broy (taiteilijanimeltään Dr. Heathen Scum ja Pope Heathen Scum) on yhdysvaltalainen muusikko, joka tunnetaan parhaiten heavy metal –yhtye The Mentorsin perustajajäsenenä ja tämänhetkisenä basistina. Broy on tehnyt yhteistyötä useiden yhtyeiden kanssa ja julkaissut soololevyjä Dr. Heathen Scum -taiteilijanimellään.


title: Vadelmakupu

text: Vadelmakupu () kuuluu Pihlajasaarien saariryhmään.


title: Vadelmakupu

text:
Luodolle asettui kalastaja Matti Sundberg, joka 27-vuotiaana 1787 sai vuokraoikeuden saareen velvollisuutena toimia kaupunginkalastajana ja toimittaa helsinkiläisille kalaa torimyyntiin. Näin kului rauhalliset 13 vuotta, sitten raaka verityö muutti kaiken. Ensimmäisenä paastosunnuntaina maaliskuun 2. päivänä 1800 Sundberg lähti Viaporin sotamiehen Adolf Fredrik Adlerin kanssa jäälle kulkemaan, jolloin Adler lahtauspuukolla oli katkaissut Sundbergin kaulan palaten Vadelmakuvulle surmaten vielä vaimon ja 6-vuotiaan pojan Isaacin. Murhaaja teloitettiin tarinan mukaan tammikuussa 1801 Helsingissä.
Nykyisin Vadelmakupu on Pihlajasaaren isännän ympärivuotisena asuinpaikkana


title: Vadelmakupu

text: Läntiseltä Pihlajasaarelta on kävelysilta Vadelmakuvulle.


title: Santakarin pooki

text: Santakarin pooki on vuonna 1857 rakennettu tunnusmajakka eli pooki Rauman edustalla. Pookin on suunnitellut lääninarkkitehti G. T. Chiewitz.


title: Santakarin pooki

text: Pooki on kahdeksankulmainen, 21,5 metriä korkea ja pohjaltaan 7×7 metriä. Rauman kaupunki peruskorjasi rakennuksen vuonna 1997. Kaupunki vuokrasi pookin Rauman Satamalle nimellisellä sadan euron vuosivuokralla. Pooki on jälleen peruskorjattu 2009.


title: Santakarin pooki

text: Suomen Majakkaseura palkitsi vuonna 2009 Rauman sataman Santakarin pookin kunnostuksesta, jonka yhteydessä kunnostettiin pookin runko ja laudoitus ja se maalatiin. Vuonna 2009 myös Museovirasto määritteli Santakarin pookin valtakunnallisesti merkittäväksi rakennetuksi kulttuuriympäristöksi.


title: Kivijärven kinttupolku

text: Kivijärven kinttupolku on noin 25 kilometrin pituinen erämaavaellusreitti, josta osa kuuluu kansainväliseen eurovaellusreitti E 6:een. Reitti johtaa Oulujoen pohjoisrannalta Utajärven Sotkan kylästä Kivijärven kautta Kiiminkijoen etelärannalle Ouluun Ylikiimingin Ylivuoton kylään. Kinttupolku seurailee osin vanhoja kulkureittejä, osin metsäautoteitä.


title: Kivijärven kinttupolku

text: Reitti johtaa halki Oulu- ja Kiiminkijokien välisen suo- ja kangasmaaston. Reitin vaikeakulkuisimpiin kohtiin on rakennettu pitkospuut, ja reitti on merkitty maastoon valkeilla maalauksilla sekä huipustaan valkeaksi maalatuilla reittipaaluilla.


title: Nick Barmby

text: Nicholas Jonathan ”Nick” Barmby (s. 11. helmikuuta 1974 Hull, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Englannin toiseksi korkeimmalla sarjatasolla mestaruussarjassa pelaavaa Hull Cityn joukkuetta. Hän on pelannut yhteensä 23 maaottelussa Englannin maajoukkueessa vuosina 1995–2001. Niissä hän on tehnyt neljä maalia.


title: Saana Saarteinen

text: Saana Saarteinen (s. 11. helmikuuta 1993) on suomalainen tennispelaaja. Tampereen tennisseuraa edustava Saarteinen voitti ulkokenttien Suomen mestaruuden 2010. Lisäksi hän on edustanut Suomea Fed Cupissa.


title: Saana Saarteinen

text: Kesäkuussa 2009 Saarteinen voitti parinsa Ella Leivon kanssa junioreiden 4. kategorian ITF-pistekilpailun Kööpenhaminassa. Heinä-elokuussa hän selviytyi Tampereen ja Savitaipaleen ITF-turnauksien puolivälieriin.


title: Saana Saarteinen

text: Huhtikuussa 2010 Saarteinen teki Fed Cup -debyyttinsä maaottelussa Armeniaa vastaan Eurooppa/Afrikan II ryhmässä. Maaottelun ratkettua Suomen voitoksi Saarteinen pääsi pelaamaan Heini Salosen kanssa nelinpeliä häviten ottelunsa. Heinäkuussa Saarteinen voitti ulkokenttien Suomen mestaruuden. Loppuottelussa hän voitti Cecilia Estlanderin.


title: Kara Winger

text: Kara Estelle Winger (o.s. Patterson, s. 10. huhtikuuta 1986 Seattle, Washington) on yhdysvaltalainen keihäänheittäjä. Hänellä on Pohjois-Amerikan ennätys keihäänheitossa tuloksella 66,67 metriä, jonka hän heitti kesäkuussa 2010.


title: Kara Winger

text: Vuoden 2008 olympialaisissa Winger ei selviytynyt karsinnasta finaaliin jäätyään sijalle 41 ja heitettyään 54,39 metriä. Vuoden 2009 yleisurheilun MM-kisoissa hän ei selviytynyt finaaliin, vaan jäi sijalle 29 heitettyään 52,71 metriä.


title: Kara Winger

text: 25. kesäkuuta 2010 Winger rikkoi Kim Kreinerin vuonna 2007 heittämän Pohjois-Amerikan ennätyksen 64,19 metriä. Hän heitti uudeksi ennätykseksi 66,67 metriä Yhdysvaltain mestaruuskilpailuissa parantaen aiempaa ennätystään lähes kolmella metrillä. 3. heinäkuuta 2010 hän heitti Eugenen Timanttiliiga-kisassa 65,90 metriä, joka oli uusi Timanttiliigan (ent. Kultainen liiga) ennätys naisten keihäänheitossa.


title: Kara Winger

text: Winger karsiutui loppukilpailusta myös Daegun MM-kilpailuissa 2011 ja Lontoon olympialaisissa 2012. Hän saavutti hopeaa Pan-Amerikan kisoissa 2015 tuloksella 61,44. Pekingin MM-kilpailuissa 2015 hän oli kahdeksas. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017.


title: Kara Winger

text: Selitteet: AR = Maanosan ennätys, NR = Maan ennätys


title: Prologi ja etapit 1–10 Ranskan ympäriajossa 2010

text: Ranskan ympäriajon 2010 prologin ja etappien 1–10 tulokset:


text:
Etapin 1 tulokset
Kokonaistilanne etapin 1 jälkeen


text:
Etapin 2 tulokset
Kokonaistilanne etapin 2 jälkeen


text:
Etapin 3 tulokset
Kokonaistilanne etapin 3 jälkeen


text:
Etapin 4 tulokset
Kokonaistilanne etapin 4 jälkeen


text:
Etapin 5 tulokset
Kokonaistilanne etapin 5 jälkeen


text:
Etapin 6 tulokset
Kokonaistilanne etapin 6 jälkeen


text:
Etapin 7 tulokset
Kokonaistilanne etapin 7 jälkeen


text:
Etapin 8 tulokset
Kokonaistilanne etapin 8 jälkeen


text:
Etapin 9 tulokset
Kokonaistilanne etapin 9 jälkeen


text:
Etapin 10 tulokset
Kokonaistilanne etapin 10 jälkeen


title: Ivanava

text: Ivanava () eli Ivanovo (, , ) on pieni kaupunki Brestin alueella Valko-Venäjän lounaisosissa. Kaupunki, jonka asukasluku oli 16 086 vuoden 2009 väestönlaskussa, on Ivanavan maaseutuvaltaisen hallintopiirin keskus (kaikkiaan 43 586 asukasta, mukana kaupunkilaiset).


title: Ivanava

text: Kolme kansainvälisen Struven ketjun 34 suojellusta kolmiomittauspisteistä sijaitsee Brestin alueen Ivanavan piirissä. Näistä yhdellä, metsässä noin seitsemän kilometriä Ivanavan kaupungin keskustan pohjoispuolella sijaitsevalla Štšekotskin mittauspisteellä (), on muistopatsas tämän Jäämereltä Mustallemerelle ulottuvan kulttuurihistoriallisen saavutuksen merkiksi (koordinaatit: ).


title: Ivanava

text: Lähin suurempi kaupunki on Pinsk, joka sijaitsee maanteitse 40 kilometriä Ivanavan itäpuolella. Valko-Venäjän eteläosien poikki kulkeva M10 valtatie (Brest– Kobryn– Ivanava- Pinsk– Homel (Gomel)) on tärkein valtatieyhteys; valtatie kulkee kaupunkikeskustan pohjoispuolitse. Kantatie P144 muodostaa reitin etelään piirin eteläosiin ja Ukrainaan (raja-asemalle 25 km keskustasta). Ivanavan piirissä on myös neljä länsi-itäsuuntaisen Brest–Homel-radan seisaketta tai asemaa. Näistä Janau-Paleski () sijaitsee vain pari kilometriä Ivanavan keskustasta eteläkaakkoon.


title: Ivanava

text: Vesiteistä tärkein on kunniostettavana oleva Dnepr–Bug-kanava, joka kulkee piirin eteläosien läpi ja tarjoaa proomuyhteyden niin itään kuin länteenkin.


title: Rantasalmen vaakuna

text: Rantasalmen vaakuna on Rantasalmen kunnan tunnus, joka on saanut aiheensa kunnan nimestä. Siinä aaltokoroinen palkki kuvastaa salmea kahden rannan välissä.


title: Rantasalmen vaakuna

text: Vaakunan selitys on ”kultakentässä musta, aaltokoroinen palkki.” Vaakunan on suunnitellut Ahti Hammar, ja Rantasalmen kunnanvaltuusto hyväksyi sen kokouksessaan 16. kesäkuuta 1958. Sisäasiainministeriö vahvisti vaakunan käyttöön 1. lokakuuta samana vuonna.


title: Lokkiluoto

text: Lokkiluoto () on pieni kallioluoto Pihlajasaarien kaakkoispuolella.


title: Lokkiluoto

text: Lokkiluodolla on valomajakka.


title: Tatu Mäkelä

text: Tatu Mäkelä (s. 14. kesäkuuta 1988 Pori) on suomalainen jalkapalloilija. Hän on pelipaikaltaan keskuspuolustaja tai oikea laitapuolustaja.


title: Tatu Mäkelä

text: Ensimmäisellä kaudellaan Hämeenlinnassa Mäkelä onnistui vakiinnuttamaan paikkansa avauskokoonpanossa pelatessaan oikean laitapuolustajan paikalla. Mäkelä esiintyi kaudella 25 ottelussa, mutta avausmaali jäi tekemättä. Mäkelä oli Hämeenlinnan ehdokas kesäkuun 2009 kuukauden pelaajaksi.


title: Tatu Mäkelä

text: Kauden 2010 alussa Mäkelä loukkasi polvensa harjoitusottelussa Porin Palloilijoita vastaan ja palasi kentälle vasta toukokuussa pelatussa sarjaottelussa Mikkelin Palloilijoita vastaan. Kauden aikana hän palasi alkuperäiselle pelipaikalleen, toppariksi. Liigadebyyttinsä Mäkelä pääsi tekemään 3. heinäkuuta FC Lahden paidassa ottelussa IFK Mariehamnia vastaan. Mäkelä pelasi 90 minuuttia ja kirjasi itselleen varoituksen.


title: Tatu Mäkelä

text: 7. helmikuuta 2013 julkaistiin Mäkelän kaksivuotinen sopimus Hämeenlinnan Härmän kanssa


title: Grigori Geršuni

text: Grigori Andrejevitš Geršuni (, 29. syyskuuta 1870 Šiauliai – 29. maaliskuuta 1908 Zürich) oli venäläinen sosialistivallankumouksellinen ja terroristi.


title: Grigori Geršuni

text: Grigori Geršuni oli ammatiltaan apteekkari. 1890-luvun lopussa hän liittyi vallankumousliikkeeseen ja tutustui Jekaterina Breško-Breškovskajaan. Syksyllä 1901 Geršuni matkusti ulkomaille, missä hän osallistui sosialistivallankumouksellisen puolueen perustamiseen. Puolueen taistelujärjestön johtajana hän suunnitteli Venäjän sisäministerin Dmitri Sipjaginin ja Ufan kuvernöörin Nikolai Bogdanovitšin murhat sekä Harkovan kuvernöörin Ivan Obolenskin epäonnistuneen murhayrityksen.


title: Grigori Geršuni

text: Geršuni pidätettiin toukokuussa 1903 ja suljettiin Pietari-Paavalin linnoitukseen. Hän sai kuolemantuomion, joka muutettiin elinkautiseksi pakkotyörangaistukseksi. Lokakuussa 1906 hän pakeni Nertšinskin pakkotyövankilasta Akatuista.


title: Grigori Geršuni

text: Helmikuussa 1907 Geršuni osallistui sosialistivallankumouksellisten Tampereen puoluekokoukseen, jossa hän kannatti yhteistyötä kadettien kanssa sekä terrorismin jatkamista. Hän puolusti voimakkaasti salaisen poliisin agentiksi epäiltyä Jevno Azefia. Seuraavan vuoden keväänä hän kuoli sarkoomaan.


title: Grigori Geršuni

text: Geršuni on kirjoittanut muistelmateoksen "Iz nedavnego prošlogo" (”Lähimenneisyydestä”, 1907) sekä proosarunon "Razrušennyi mol" (”Särkynyt laituri”, 1901), jota jonkin aikaa pidettiin Maksim Gorkin tekemänä.


title: Mutala (Ylöjärvi)

text: Mutala on kylä Ylöjärven kaupungissa. Kylässä on ollut koulu vuodesta 1896. Koulua saneerattiin ja laajennettiin 2004-2006. Koulurakennuksessa toimii myös päiväkoti. Vanha päärakennus on yhä ennallaan. Mutalassa oli myös paloasema ja kaksi kauppaa, joista toisessa toimi posti, mutta se suljettiin ja siitä tehtiin yksityisasunto. Mutalassa virtaa Myllyoja, joka on saanut nimensä joen rannalla aikoinaan olleen myllyn mukaan. Joessa on ollut myös lohenkasvatusaltaita, mutta veden laskun myötä ne on poistettu käytöstä. Mutalassa toimii myös maanrakennusyritys Yhtymä Tahlo.


title: Mutala (Ylöjärvi)

text: Nykyään Mutala on suosittua asuinaluetta. Myös mökkikansa löytää tiensä kesäisin Mutalaan.


title: Mutala (Ylöjärvi)

text: Mutalan koulun nettisivusto


title: Shannyn Sossamon

text: Shannyn Marie Kahololani Sossamon (s. 3. lokakuuta 1978 Honolulu, Havaiji) on yhdysvaltalainen näyttelijä. Hänet tunnetaan muun muassa roolistaan Coralinena televisiosarjassa "Moonlight". Sossamon aloitti uransa tanssijana ja mallina, ja esiintyi aluksi lähinnä televisiomainoksissa.


title: Shannyn Sossamon

text: Sossamon on näytellyt myös useissa elokuvissa, mutta merkittävimmät roolinsa hän on tehnyt indie-filmeissä. Hän teki debyyttinsä "Ritarin tarinassa" vuonna 2001, joka toi hänelle tunnettavuutta. Vuonna 2002 hän oli Teen Choice-palkintoehdokkaana elokuvasta "40 päivää ja 40 yötä". Sossamon näytteli myös kauhuelokuvissa "Sielunsyöjä" ja "One Missed Call".


title: Shannyn Sossamon

text: Sossamon on tunnettu myös useista menestyselokuvista, kuten "Kiss Kiss Bang Bang" ja "Holiday". Lisäksi hänet tunnetaan lyhyeksi jääneestä vampyyriaiheisesta televisiosarjasta "Moonlight", jossa hän näytteli Coralinea. Vuonna 2010 Sossamon esiintyi naispääosassa elokuvassa "Tappolistalla".


title: Shannyn Sossamon

text: Shannyn Sossamon seurusteli vuosina 2003–2004 kirjailija Dallas Claytonin kanssa. Heillä on yksi poika, Audio Science Clayton (s. 29. toukokuuta 2003). Maaliskuussa 2012 Sossamon synnytti toisen poikansa, Mortimerin.


title: Iveco

text: Iveco on italialainen kuorma-auto-, linja-auto-, ja dieselmoottorivalmistaja, jonka kotipaikka sijaitsee Torinossa, Italiassa. Se kuuluu CNH Industrial -konserniin.


title: Mirja Airas

text: Mirja Inari Airas (oik. Raipala, s. 26. joulukuuta 1945 Helsinki) on suomalainen taidemaalari ja kuvataiteilija. Hänen ensinäyttelynsä oli Helsingissä vuonna 1972.


title: Mirja Airas

text: Airas opiskeli Taideteollisessa oppilaitoksessa grafiikan linjalla vuosina 1965–1969 ja edelleen 1969–1971 maineikkaan Mestari K:n eli Kaskipuron koulussa, samoihin aikoihin kuin muun muassa Outi Heiskanen ja Marjatta Hanhijoki. Hän kuului Record Singers -taiteilijaryhmään ja oli ryhmän "Lyyra"-lehden toimittaja 1974. Hän julkaisi myös taiteilijakirjan "Toipilaskevät" vuonna 1974.


title: Mirja Airas

text: Piirtäjänä Airas on tunnettu vivahteikkaista hiilipiirroksistaan. Airas jätti myöhemmin grafiikan omistautuakseen lähes kokonaan akvarellimaalaukselle. Akvarelleissaan Airas edustaa kolorismia ja valon vahvaa käsittelyä jossain määrin Ellen Thesleffin hengessä. Hänen teostensa lämminsävyiset tunnelmat ovat syntyneet näennäisen vaivattomasti lentävän kevyin ja harvoin siveltimenvedoin.


title: Mirja Airas

text: Airas on toteuttanut Kuopion Männistön kirkkoon Paavo Ruotsalaisen elämäntyötä kuvaavan laajan, 46 akvarellimaalausta käsittävän sarjan, ja Mikkelin tuomiokirkkoseurakunnan siunauskappeliin 20 työtä käsittävän piirrossarjan.


title: Mirja Airas

text: Airaksen vanhemmat ovat professori Erkki Airas sekä MMM Anna Airas. Hänen puolisonsa on maanviljelijä Markku Raipala, ja parilla on kaksi lasta.


title: Honkaluoto

text: Honkaluoto () on pieni saari Mustikkamaan itäpuolella. Honkaluodolta on kävely-yhteys Mustikkamaalle Honkaluodonsiltaa pitkin. Saarella on päärakennus ja sauna, jotka ovat Suomalaisen kalastusmatkailun edistämisseura ry:n käytössä. Päärakennus on Museoviraston suojelema.


title: Nyköpings Hockey

text: Nyköpings Hockey on ruotsalainen jääkiekkoseura, joka edustaa Nyköpingin kaupunkia. Seura perustettiin vuonna 1990, jolloin se sai nimen IK Nyköping Hockey 90. Nimi vaihtui vuonna 2003 IK Nyköpings Hockeyksi ja vuonna 2009 nykyiseksi Nyköpings Hockeyksi. Seuran joukkue Nyköping Sunlight kilpailee Ruotsin 1. divisioonan D-lohkossa. Sillä on myös junioritoimintaa useissa eri ikäluokissa.


title: Taivalluoto

text: Taivalluoto () on pieni saari Töölön edustalla.


title: Taivalluoto

text: Taivalluodon luoteiskärjessä on yksi viidestä professori Antti Nurmesniemen suunnittelemasta Salmisaari–Meilahti-voimajohdon maisemapylväästä eli “Antin askelista”.


title: Proš Prošjan

text: Proš Pertševitš Prošjan (, 1883 Aštarakin kylä nykyisen Hrazdanin kaupungin lähellä Armeniassa – 16. joulukuuta 1918 Moskova) oli armenialaissyntyinen venäläinen sosialistivallankumouksellinen.


title: Proš Prošjan

text: Proš Prošjan oli armenialaisen kirjailijan Pertš Prošjanin poika. Lukion jälkeen hän opiskeli Novorossijan yliopistossa Odessassa, josta hänet erotettiin rästiin jääneiden lukukausimaksujen takia. Vuonna 1903 hän liittyi sosialistivallankumoukselliseen puolueeseen ja toimi yhtenä sen paikallisjärjestön johtajista. Vuonna 1905 hän yritti vapauttaa poliittisia vankeja Odessan vankilasta, jäi kiinni ja tuomittiin kuudeksi vuodeksi pakkotyöhön. Rangaistustaan hän kärsi Nertšinskin pakkotyövankilassa. Vuonna 1913 hän pakeni karkotuspaikaltaan ulkomaille. Ensimmäisen maailmansodan aikana hän levitti hallituksen ja sodanvastaista propagandaa.


title: Proš Prošjan

text: Helmikuun vallankumouksen jälkeen Prošjan saapui Pietariin, jossa hänet valittiin sosiaalivallankumouksellisen puolueen aluekomiteaan. Myöhemmin hänestä tuli yksi sosialistivallankumouksellisten vasemmistosiiven johtajista. Prošjan kannatti yhteistyötä bolševikkien kanssa ja osallistui lokakuun vallankumoukseen. Sen jälkeen hän toimi Venäjän toimeenpanevan keskuskomitean ja sen puhemiehistön jäsenenä. Marraskuussa 1917 hänet valittiin vasemmistososialistivallankumouksellisen puolueen keskuskomiteaan. Joulukuun lopusta hän työskenteli postin ja lennätinlaitoksen kansankomissaarina. Talvella 1918 hän valmisteli Venäjän ja Suomen välistä sopimusta. Helmikuussa Prošjan valittiin kansankomissaarien neuvoston väliaikaiseen toimeenpanevaan komiteaan, johon hänen lisäkseen kuuluivat Lenin, Stalin, Trotski ja Vladimir Karelin.


title: Proš Prošjan

text: Brest-Litovskin rauhan jälkeen maaliskuussa 1918 Prošjan erosi protestina kansankomissaarien neuvostosta, mutta jatkoi toimintaansa Venäjän toimeenpanevassa keskuskomiteassa. Heinäkuun alussa hän osallistui vasemmistososialistivallankumouksellisten kapinaan Moskovassa. Kapinan epäonnistuttua hän jatkoi puolueen maanalaista toimintaa. Lokakuussa 1918 pidetyn vasemmistososialistivallankumouksellisen puolueen edustajainkokouksen jälkeen hän sairastui ja kuoli lavantautiin.


title: Suti

text: Suti voi viitata muun muassa seuraaviin asioihin:


title: Kultainen pallo (Algeria)

text: Kultainen pallo () on algerialaisten El Heddaf ja Le Buteur -lehtien vuodesta 2001 lähtien vuosittain jakama palkinto, joka myönnetään parhaaksi valitulle algerialaiselle jalkapalloilijalle.


title: Nordea Nordic Light Open

text: Nordea Nordic Light Open oli tenniksen Tier IV-tason WTA-turnaus, joka järjestettiin vuosina 2002–2003 Espoossa ja vuosina 2004–2009 Tukholmassa. Turnaus järjestettiin heinä-elokuun vaihteessa tai elokuun alussa. Espoossa turnaus pelattiin massakentillä ja Tukholmassa kovilla kentillä.


title: Luettelo Brasilian diplomaattisista edustustoista

text: Tämä on luettelo Brasilian diplomaattisista edustustoista.


title: Courage the Cowardly Dog

text: Courage the Cowardly Dog on yhdysvaltalainen Annie-palkittu piirrossarja, jonka tuottivat Cartoon Network Studios ja Stretch Films ja luonut John R. Dilworth. Sen juoni keskittyy Kansasin osavaltiossa Nowheressa asuviin antropomorfismiseen koiraan, Courageen, sekä tämän omistajiin Murieliin ja Eustaceen, jotka joutuvat paranormaaleihin tai yliluonnollisiin seikkailuihin. Sarja on tunnettu erityisen synkästä, ja surrealistisesta huumoristaan ja ilmapiiristään.


title: Courage the Cowardly Dog

text: Sarjaa esitettiin Yhdysvalloissa vuosien 1999-2002 aikana yhteensä 52 jakson verran neljän tuotantokauden ajan. Sarjaa esitettiin ensimmäisen kerran Suomessa maksullisella Cartoon Networkilla lokakuussa 2000.


title: Courage the Cowardly Dog

text: Sarja sai alkunsa alun perin myös sarjan luoneen John R. Dilworthin lyhytanimaatiosta "The Chicken from Outer Space".


title: Åsa Svensson

text: Åsa Svensson (s. 16. heinäkuuta 1975 Surahammar) on ruotsalainen tennispelaaja. Parhaimmillaan hän sijoittui tenniksen maailmanlistalla sijalle 28 sekä kaksinpelissä että nelinpelissä. Hän voitti urallaan kaksi WTA-kaksinpeliturnausta ja seitsemän WTA-nelinpeliturnausta. Yhdysvaltain avoimissa 1996 hän selviytyi neljännelle kierrokselle. Hän edusti Ruotsia Fed Cupissa vuosina 1993–2002 25 maaottelussa.


title: Åsa Svensson

text: Svensson lopetti uransa vuonna 2005.


title: Wellington Phoenix FC

text: Wellington Phoenix FC on wellingtonilainen jalkapalloseura. Wellington Phoenix on perustettu vuonna 2007 ja se pelaa kotiottelunsa Westpac Stadiumilla. Nykyinen kausi on Phoenixin seitsemäs A-Leaguessa.


title: Wellington Phoenix FC

text: Uudella-Seelannilla oli yksi paikka vuonna 2004 perustetussa Australian pääsarjassa, mutta New Zealand Knightsin lakkauttamisen jälkeen Australian jalkapalloliitto uhkasi ottaa paikan pois. Vuonna 2007 seuran nykyinen puheenjohtaja Terry Serepisos sijoitti suuren summan rahaa uuteen seuraan. Päävalmentajaksi saatiin Uuden-Seelannin maajoukkueen päävalmentaja Ricki Herbert. Ensimmäisen kauden A-leaguessa joukkue pelasi samana vuonna 2007-2008. Joukkueen paras saavutus on A-League Pre-Season Challenge Cupin toinen sija vuodelta 2008 sekä A-leaguen neljäs sija kaudelta 2009-2010.


title: Wellington Phoenix FC

text: "Päivitetty 21. tammikuuta 2014"


title: Wellington Phoenix FC

text: "P = Pisteet; V = Voitot; T = Tasapelit; H = Häviöt; TM = Tehdyt maalit; PM = Päästetyt maalit; DNQ = Karsiutui"


title: Drahitšyn

text: Drahitšyn () eli Drogitšin () on pieni kaupunki Brestin alueella Valko-Venäjän lounaisosissa. Kaupungin asukasluku oli noin 15 000 vuoden 2007 alussa ja samannimisen maatalousvaltaisen hallinnollisen piirin 49 358.


title: Drahitšyn

text: Piirin alueella tiedetään olleen esihistoriallista asutusta ainakin 11–9 tuhatta vuotta eaa. 900-luvulla Drahitšynin alue kuului Kiovan Rusiin. Historiallinen maininta kylästä löytyy vuodelta 1452.


title: Drahitšyn

text: Lähin suurempi kaupunki on Kobryn, joka sijaitsee maanteitse 53 kilometriä Drahitšynin länsipuolella. Valko-Venäjän eteläosien poikki kulkeva M10 valtatie (Brest- Kobryn- Drahitšyn- Pinsk- Homel (Gomel)) kulkee 4 kilometriä kaupunkikeskustan pohjoispuolitse. Kantatie P84 muodostaa reitin pohjoiseen Bjazoraan (41 km) ja tuo yhteyden M1 (E30) moottoritielle ja sitä kautta esimerkiksi Minskiin.


title: Drahitšyn

text: Drahitšynin piirissä on useita länsi-itäsuuntaisen Brest - Homel -radan seisakkeita tai asemia. Näistä Drahitšynin kaupunkiasema () sijaitsee keskustan eteläpuolella.


title: Drahitšyn

text: Dnepr–Bug-kanava tarjoaa proomuyhteyden piirin eteläosien läpi.


title: Superman/Batman: Apocalypse

text: Superman/Batman: Apocalypse on vuonna 2010 suoraan DVD:lle julkaistu animaatioelokuva. Se perustuu DC Comicsin julkaisemaan Superman/Batman sarjakuvan numeroihin 8-13, jossa Terästyttö saapuu krytonilaisen asteroidin myötä maaplaneetalle. Darkseid kuitenkin sieppaa tytön huomatessaan mahdollisuutensa tuhota Teräsmies samanlaisella olennolla. Elokuvan ohjasi Lauren Montgomery ja käsikirjoituksesta vastasi Tab Murphy. Pääosassa ääninäyttelevät Tim Daly, Kevin Conroy, Summer Glau ja Andre Braugher.


title: Superman/Batman: Apocalypse

text: Superman/Batman: Apocalypse on yhdeksäs peräkkäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti vuonna 2007.


title: Superman/Batman: Apocalypse

text: Avaruusaluksen pudottua Gotham Cityn satamaan, Batman lähtee tutkimaan tapausta. Joen pohjalta hän löytää kryptoniittia ja aluksen, jossa on kryptonilaista kirjoitusta. Samalla aluksessa ollut salaperäinen tyttö astuu Batmanin alukseen ja vahingossa saa sen liikkeelle. Batman huomaa tämän ja lähtee perään. Aluksen törmätessä satamaan tyttö nousee aluksesta pois ja lähtee haahuilemaan pitkin Gotham Citya. Poliisien saapuessa paikalle tyttö hätääntyy entisestään, eikä kykene hallitsemaan voimiaan vaan tuhoaa poliisi autoja ja lentelee holtittomasti tahtomattaan. Batman ilmaantuu tytön eteen katolla, mutta ei saa tätä kiinni joka leijailee kohti ilmaa ja törmää ilma-alukseen. Samassa Teräsmies saapuu paikalle ja estää aluksen putoamasta kadulle. Sillä välin Batman löytää tytön erään rakennuksen sisältä, jossa hän kryptoniitin avulla saa hänet tajuttomaksi.


title: Superman/Batman: Apocalypse

text: Luolassaan Batman tekee tutkimuksia tytön kehosta. Pian tytön herättyä hän paniikissa yrittää tappaa Batmanin laserkatseellaan. Teräsmies ilmaantuu paikalle rauhoittelemaan tyttöä, joka kertoo olevansa hänen serkku Kara Zor-El. Teräsmies päättää opettaa tyttöä maan tavoille, mutta Batman on epäileväinen Karan suhteen ja tuo Ihmenaisen Metropolisiin hakemaan Karan huostaan. Teräsmies suostuu vastahakoisesti ehdotukseen ja he matkaavat Themysciran saarelle, jossa kahden kuukauden jälkeen Teräsmies ei enää halua Karan viettävän aikaa saarella vaan palaavan takaisin Metropolisiin. Sankareiden välille syntyy pieni sanaharkka, jonka päätteeksi Kara lähtee Lylan kanssa uimaan. Samassa saarelle ilmaantuu armeija Tuomiopäivän klooneja. Ihmenainen komentaa armeijaansa hyökkäämään vihollisia vastaan yhdessä Teräsmiehen ja Batmanin kanssa. Taistelun aikana he huomaavat etteivät kloonit ollenkaan vuoda verta. Tämä saa Batmanin epäileväksi ja juoksee kesken taistelun saaren toiseen osaan. Lopulta Teräsmies päättää koko taistelun tuhoamalla laserkatseellaan koko klooniarmeijan. Lopulta he menevät Batmanin luokse, jossa he löytävät Lylan kelluvan kuolleena meressä. Samalla he saavat selville Darkseidin olleen asialla ja siepanneen Karan. Sillä välin Apokolipsissa Granny Goodnes tuo Karan vangittuna Darkseidille, joka manipuloi tytön orjakseen.


title: Superman/Batman: Apocalypse

text: Ihmenainen, Teräsmies ja Batman matkaavat Bardan luo, joka on asettunut elämään tavallista ihmisten elämää rauhallisessa lähiössä. Barda ei aluksi suostu auttamaan heitä päästyään itse jo vapaaksi Granny Goodnesin ja Darkseidin läheisyydestä. Barda kuitenkin hetken keskustelun päätteeksi suostuu tulemaan heidän mukaan kohti Apokolipsia. Paikalla ryhmä hajaantuu; Teräsmies matkaa kohti Darkseidia, Batman suuntaa kohti pommivarastoa ja Ihmenainen ja Barda lähtevät kävellen määrän päätä. Ihmenainen ja Barda kuitenkin joutuvat kohtaamaan Bardan entisen ryhmän sekä Grannyn. Kaksikko on tappelun alussa niskan päällä, mutta kokee kolauksen, kun Barda joutuu kiinniotetuksi. Granny on valmiina viemään Ihmenaisen Darkseidille esiteltäväksi uutena sotajoukkojen johtajana, mutta Ihmenainen onnistuu lassollaan saamaan Gillotinan kumoon, jonka myötä Barda onnistuu lyömään toisen sotilaan kumoon ja vangitsemaan Grannyn. Sillä välin Teräsmies löytää tiensä Darkseidin luokse, jossa hän tapaa muuttuneen Karan. Hän yrittää viedä serkkunsa takaisin kotiin, mutta tytön ollessa Darkseidin mielenhallinnassa hän yrittääkin tappaa Teräsmiehen. Kaksikon tapellessa Batman saa peräänsä paikalliset vartijat isoineen hirviöratsuineen. Onnistuttuaan hetkellisesti vahingoittamaan heidät Batman löytää tiensä pommivarastolle.


title: Superman/Batman: Apocalypse

text: Darkseidin katsoessa kahden kryptonilaisen välistä tappelua Batman ilmaantuu paikalle ja kertoo virittäneen jokaisen pommin räjähtämään samanaikaisesti, joka riittäisi räjäyttämään koko Apokolipsin. Darkseid ei aluksi usko tätä, mutta Batmanin kerrottua murtaneensa pommin virittämiisen vaadittavan koodin Darkseid hermostuu ja paiskaa Batmania pitkin seiniä. Batman kuitenkin tekee tarjouksen; mikäli Darkseid suostuu vapauttamaan tytön hän purkaa pommin. Darkseid kuitenkin lyö Batmania entistä enemmän läpi seinän, mutta lopulta suostuu tarjoukseen.


title: Superman/Batman: Apocalypse

text: Ryhmä palaa takaisin Themysciralle, jossa Kara kertoo ettei muista tapahtumista mitään sen jälkeen kun Lyla tapettiin. Teräsmies kuitenkin on päättänyt antaa anteeksi serkulleen ja on keksinyt uuden tavan sopeutua Maan elämään. Hän vie Karan autolla Smallvilleen, adoptiovanhempiensa luokse. Paikalle heitä odottaakin yllätys, kun Darkseid yllättää heidät. Hän kertoo kuitenkin sopimuksen mukaan jättävän Karan rauhaan ja hyökkää Teräsmiehen kimppuun. Kukistettuaan nopeasti Teräsmiehen, Darkseid heittää Teräsmiehen avaruuteen saakka, Kara huomaa tapahtuman ja suutuspäissään hyökkää Darkseidin kimppuun. Kaksikko tappelee pitkään, kunnes Darkseid onnistuu omegasäteellään iskemään Karan tajuttomaksi. Sillä välin Teräsmies saa energiansa takaisin leijuttuaan auringon lähettyvillä ja lentää takaisin Smallvilleen. Hän huomaa Karan makaavan maassa ja hyökkää pian Darkseidin kimppuun. Kaksikon tapellessa Kara tulee tajuihinsa ja ottaa Darkseidin boomboxin haltuunsa, ja jolla hän asettaa Darkseidin taakse portaalin, jonne Teräsmies iskee Darkseidin.


title: Superman/Batman: Apocalypse

text:
Hetken päästä Teräsmiehen adoptiovanhemmat Kentit ilmaantuvat paikalle ja ovat täysin sanattomia huomattuaan maatilallaan vallitsevan täysin kaaos. Teräsmies esittelee heille kuitenkin Karan, jonka hän toivoo viettämän aikaa heidän kanssaan. Sittemmin Teräsmies esittelee ensimmäisenä Themysciralla Ihmenaisen amazonilaisille. Batmanille ja Bardalle Teräsmies kertoo Karan olevan nyt osa heidän perhettään ja ihmiset tulevat tuntemaan hänet Terästyttönä.
Elokuvan ääniohjaaja ja roolittaja Andrea Romano halusi tuoda aikaisemmista sarjoista tutuksi tulleiden näyttelijöiden lisäksi uusia näyttelijöitä rooleihin, jotta elokuvassa olisi sekoitus uutta ja vanhaa. Jo edellisessä elokuvassa pääroolissa olleet Tim Daly ja Kevin Conroy saivat mukaansa aikaisemmin Teräsmies ja Justice League -sarjoissa esiintyneet Edward Asnerin ja Susan Eisenbergin. Romanon mukaan hän halusi tuoda mukaan uusia näyttelijöitä tähän projektiin, jonka vuoksi Romano roolitti Andre Braugherin Darkseidin rooliin. Roolituksella hän halusi tuoda Darkseidille James Earl Jonesin kaltaisen äänen, jonka ego näykyisi puheessa.


title: Britney Spearsin videografia

text: Tämä artikkeli on Britney Spearsin videografiasta.


title: Britney Spearsin videografia

text: Britney Spearsilla on 29 ehdokkuutta MTV Video Music Awards-palkintoon vuodesta 1999. Hän on voittanut 6 palkintoa.


title: Skandinavisk Aero Industri

text: Skandinavisk Aero Industri A/S (SAI) oli tanskalainen lentokonetehdas, joka toimi vuodet 1937-1954. Yhtiön perustivat lentokonemekaanikko Viggo Kramme (1905–1984) ja insinööri Karl Gustav Zeuthen (1909–1989). Sen toimipaikka oli Kööpenhamina.


title: Skandinavisk Aero Industri

text: Yhtiön lentokoneet saivat tunnuksen "KZ" Krammen ja Zeuthenin mukaan. Ensimmäinen kone oli valmis vuonna 1937: KZ I. KZ IV rakennettiin vuonna 1944 ambulanssikoneeksi. Koneet KZ VII ja KZ VIII suunnitteli ruotsalainen insinööri Björn Andreasson. Toisen maailmansodan jälkeen yhtiön myynti laski ja yhtiön kannattavuus romahti vuonna 1950, jolloin sen toiminta hiipui. Yhtiö valmisti kaikkiaan noin 200 lentokonetta.


title: Skandinavisk Aero Industri

text: Vuonna 2005 Dansk Veteranflysamlingilla oli jokaisesta KZ-mallista kone kokoelmissaan.


title: Rudolf Abelin

text: Rudolf Abelin (8. tammikuuta 1917 – 17. marraskuuta 2003) oli ruotsalainen lentokonesuunnittelija ja eräs komposiittirakenteiden pioneereista.


title: Rudolf Abelin

text: Abelin kouluttautui lentokoneinsinööriksi Saksassa ja työskenteli 1930-luvulla de Havillandin lentokonetehtaalla Englannissa. Ruotsiin palattuaan hän alkoi 1937 suunnitella Gunnar Sundbladin kanssa purjelentokonetta Hüttner H 17 Båstadissa sijaitsevassa kanoottitehtaassa. Yhtiön muutettua Halmstadiin se yhdistyi AB Flygindustri (AFI) -yhtiöön, ja Abelinista tuli yhtiön laatupäällikkö ja koelentäjä. AB Flygindustri Fi-3 -rahtiliitokoneen suunnitteluun Abelin osallistui kehittämällä luonnonkuitulujitemateriaaleja. Abelin on Ruotsin komposiittimateriaaliteollisuuden kehitykseen eniten vaikuttanut henkilö. Vuonna 1947 yhtiön osti Frans Henrik Kockum, ja tehdas siirtyi Malmöhön. Abelin nousi Kockums flygindustrin tehtaanjohtajaksi. Vuonna 1952 yhtiö myytiin uudelleen, ja ostaja Förenade Bil antoi sille uudeksi nimeksi Malmö flygindustri. Abelin oli yhtiön toimitusjohtaja kunnes se fuusioitiin Saab-konserniin 1968.


title: Boateng

text: Boateng voi tarkoittaa seuraavia:


title: Gornyi

text: Gornyi () on suljettu kaupunkimainen taajama Taka-Baikalian aluepiirissä Venäjällä. Se sijaitsee Drovjanajan taajaman vieressä 70 kilometriä Tšitasta etelään. Asukkaita on 11 400 henkeä (vuonna 2009).


title: Gornyi

text: Paikkakunta on saanut alkunsa vuoteen 2002 saakka toimineesta ohjustukikohdasta. Sen aikaisempi nimi oli "Tšita-46".


title: Demokraattinen sosialismi

text: Demokraattinen sosialismi on ideologia, joka korostaa kansanvaltaan perustuvaa valtiojärjestystä sosialistisen talouspolitiikan rinnalla.


title: Demokraattinen sosialismi

text: Merkittäviä puolueita, jotka ilmoittavat kannattavansa tätä ideologiaa, ovat Venezuelan yhdistynyt sosialistinen puolue, Britannian Työväenpuolue , Espanjan Podemos ja Ruotsin sosiaalidemokraattinen työväenpuolue. Suomalaisista puolueista ideologiaa kannattaa Vasemmistoliitto. Yhdysvalloissa aatetta kannattaa Bernie Sanders, joka on pitkään ollut sitoutumaton, mutta liittyi vuonna 2015 Yhdysvaltain demokraattiseen puolueeseen osallistuakseen vuoden 2016 presidentinvaaleihin.


title: Demokraattinen sosialismi

text: Jotkut pitävät termiä sosiaalidemokratian synonyyminä. Jotkut demokraattiset sosialistit ilmoittavat vastustavansa sosiaalidemokratiaa, koska se perustuu ”kapitalistiseen tuotantomuotoon”


title: Demokraattinen sosialismi

text: Demokraattiselle sosialismille on annettu hyvin erilaisia määritelmiä. Jotkut kutsuvat demokraattiseksi sosialismiksi kaikkea pyrkimystä luoda sosialismia ilman vallankumousta. Tässäkin ongelmaksi jää sosialismin määritelmä: jotkut määrittelevät sen siten, että se on yhteensopivaa kapitalismin kanssa (vrt. hyvinvointivaltio sekä Joseph Schumpeterin "Capitalism, Socialism and Democracy" (1941), jonka mukaan monissa liberaaleissa kapitalistisissa valtioissa oli kehitystä kohti demokraattista sosialismia).


title: Demokraattinen sosialismi

text: Toisaalta demokraattiseksi sosialismiksi on kutsuttu myös uudistettua neuvostomallia, esimerkiksi Mihail Gorbatšov sanoi perestroikaa tavaksi rakentaa ”uusi, humaani ja demokraattinen sosialismi”. Jotkin entiset kommunistipuolueet ovat brändänneet itsensä uudelleen ”demokraattisiksi sosialisteiksi” kuten Saksan Demokraattinen sosialistipuolue PDS.


title: Demokraattisen sosialismin puolue

text: Demokraattisen sosialismin puolue (, PDS) oli vuosina 1989–2007 toiminut saksalainen demokraattista sosialismia ja eurokommunismia ajanut puolue. Puolue oli suora Saksan demokraattisen tasavallan kommunistisen valtapuolueen Saksan sosialistisen yhtenäisyyspuolueen (SED) seuraaja. Saksojen yhdistymisen jälkeen se profiloitui Itä-Saksan vasemmistopuolueena, joka sai idässä 15–25 prosentin kannatusta, kun taas lännessä sen kannatus oli vähäistä. Puolue muodosti koalitiohallituksia sosiaalidemokraattien (SPD) kanssa Mecklenburg-Etu-Pommerin ja Berliinin osavaltioissa. Vuonna 2001 Berliinin osavaltiovaaleissa se sai parhaimmain vaalituloksensa sitten Saksojen yhdistymisen, kun se otti osavaltion kolmanneksi suurimman puolueen aseman 22,6 prosentin ääniosuudella.


title: Demokraattisen sosialismin puolue

text: Vuonna 2005 puolue otti uuden nimen Vasemmistopuolue.PDS ("Die Linkspartei.PDS") ja solmi vaaliliiton länsisaksalaislähtöisen "Vaalivaihtoehto työn ja sosiaalisen oikeudenmukaisuuden puolesta" ("Arbeit und soziale Gerechtigkeit – Die Wahlalternative", WASG) kanssa. SPD:n vasemmistosiipi oli perustanut WASG:in saman vuoden alussa. Vaaliliitto sai valtakunnallisesti 8,7 prosentin ääniosuuden vuoden 2005 Saksan liittopäivävaaleissa, mikä oli yli tuplasti enemmän kuin PDS:n keräämä neljän prosentin kannatus edellisissä vuoden 2002 liittopäivävaaleissa. Lopulta 16. huhtikuuta 2007 ilmoitettiin, että PDS ja WASG yhdistyvät uudeksi puolueeksi nimeltä Vasemmisto ("Die Linke").


title: Demokraattisen sosialismin puolue

text: Vasemmistopuolue.PDS oli perustamassa Euroopan vasemmistopuoluetta ja se on Euroopan yhtyneen vasemmiston konfederaatioryhmä / Pohjoismaiden vihreä vasemmisto-europarlamenttiryhmän suurin puolue.


title: Brontën sisarukset

text: Brontën sisarukset eli Brontën sisaret olivat kolme 1800-luvulla elänyttä englantilaista kirjailijaa, Anne Brontë, Charlotte Brontë ja Emily Brontë, jotka olivat sisaruksia.


title: Brontën sisarukset

text: Kirjailijasisarilla oli kaksi vanhempaa sisarta Maria (1814−1825) ja Elizabeth (1815−1825), jotka kuolivat lapsina, ja yksi veli Branwell Brontë. Perheen isä oli pappi Patrick Brontë (1777−1861) ja äiti Maria Brontë (o.s. Branwell, 1783−1821).


title: Brontën sisarukset

text: Brontën sisarukset elivät pääosan elämästään Haworthin kylässä Pohjois-Englannin nummiseudulla, jonne perhe muutti Thorntonista vuoden 1820 tienoilla. Kaikkien sisarusten tunnetuimmat teokset syntyivät siellä. Charlotte ja Emily on myös haudattu samaan kylään.


Listen Up! The Official 2010 FIFA World Cup Album on jalkapallon MM-kilpailujen 2010 virallinen levyjulkaisu, joka sisältää mm. kilpailujen virallisen tunnuskappaleen. Levyn julkaisi Sony Music 31. toukokuuta 2010.


title: Englannin mestaruussarjan kausi 2010–2011

text: Jalkapallon Englannin mestaruussarjan kausi 2010–11 (käytetään myös nimeä npower Championship sponsoroinnista johtuen) oli sarjan 7. kausi kyseisellä nimellä 19. kausi kyseisellä divisioonajaolla. Kausi alkoi 6. elokuuta 2010 ja päättyi 7. toukokuuta 2011. Queens Park Rangers voitti sarjan.


text: Kauden 2010–11 jälkeen Mestaruussarjasta Preston North End, Scunthorpe United ja Sheffield United putosivat ykkösliigaan. Uusina joukkueena kaudelle nousivat Queens Park Rangers, Norwich City ja Swansea City.


title: Vajaamielisyys

text: Vajaamielisyys (älyllinen kehitysvammaisuus, oligofrenia) on aiemmin käytetty termi, joka tarkoittaa synnynnäistä tai syntymän jälkeen ennen 18 vuoden ikää alkanutta älykkyysosamäärän normaalia alempaa tasoa. Nykyään sanaa kartetaan ja käytetään mieluummin sanaa "kehitysvammaisuus". Aiemmin tämä ei ollut mahdollista, koska kehitysvammaisuus käsitettiin nykyistä laajemmin. Nykyään ketään pelkästään ulkoisesti poikkeavaa ihmistä ei pidetä kehitysvammaisena. Vajaamieliset jaettiin "debiileihin" (vastaava termi kehitysvammaisten jaossa lievästi kehitysvammainen), "imbesilleihin" (vastaava termi kehitysvammaisten jaossa vaikeasti kehitysvammainen) ja "idiootteihin" (vastaava termi kehitysvammaisten jaossa syvästi kehitysvammainen).


title: JavaScript-moottori

text: JavaScript-moottori on useimmiten verkkoselaimeen kuuluva osa, joka vastaa JavaScript-koodin suorittamisesta.


title: JavaScript-moottori

text: Ennen toista selainsotaa vuosina 2008-2009, Javascript-moottori oli JavaScript-koodin tulkki. Brendan Eichin kehittämä ensimmäinen JavaScript-moottori kuului Netscape-selaimeen ja sen nimi oli SpiderMonkey. Moottori oli implementoitu C-kielellä ja sitä on päivitetty vastaamaan ECMA-262 Edition 3 -standardin vaatimuksia. Pääasiassa Norris Boydin kehittämä Rhino-moottori on Java-pohjainen JavaScript-moottori. Kuten SpiderMonkey, myös Rhino on ECMA-262 Edition 3 yhteensopiva.


title: Kyra (Taka-Baikalia)

text: Kyra () on kylä, maalaiskunta ja Kyran piirin hallinnollinen keskus Taka-Baikalian aluepiirissä Venäjällä. Se sijaitsee Kyra-joen rannalla 445 kilometriä Tšitasta etelään. Asukkaita on 4 700 henkeä (vuonna 2002).


title: Kyra (Taka-Baikalia)

text: Paikkakunta on saanut alkunsa 1700-luvun alussa perustetusta rajavartiostosta. Nykyään seudun pääelinkeino on maatalous. Kyrassa on keskikoulu, lasten musiikki- ja taidekoulut, lasten luomistyön keskus, kulttuuritalo, kirjasto, kotiseutumuseo ja piirisairaala. Paikallislehtenä ilmestyy "Ononskaja pravda" (”Ononin totuus”). Lentokenttä suljettiin 1990-luvun alussa.


title: The Misadventures of P.B. Winterbottom

text: The Misadventures of P.B. Winterbottom on The Odd Gentlemen -pelitalon kehittämä pulmapeli. Se julkaistiin Xbox 360:lle Xbox Live Arcade -latauspalvelussa 17. helmikuuta 2010 ja Microsoft Windowsille Steam-jakeluna 20. huhtikuuta 2010.


title: Le Kram

text: Le Kram () on 58 152 (2004) asukkaan kaupunki Pohjois-Tunisiassa, Le Gouletten ja Karthagon välissä. Le Kram perustettiin samoihin aikoihin Karthagon kanssa vuonna 814 eaa.


title: Flygindustri (Junkers)

text: AB Flygindustri (Afi) oli Ruotsin Limhamnissa 1925–1935 toiminut saksalaisen Junkersin lentokoneita valmistanut tehdas.


title: Flygindustri (Junkers)

text: AB Flygindustri perustettiin 15. tammikuuta 1925. Sen ainoa tehtävä oli valmistaa Saksassa ensimmäisen maailmansodan päättäneen Versailles’n rauhansopimuksen kieltämiä tuotteita, Junkersin lentokoneita. Eräs peruste sille, että Junkersin tuonaikaiset matkustajakoneet olivat yksimoottorisia oli rauhansopimuksen ehto, joka kiesi Saksalta monimoottorikoneet. Vuonna 1921 voittajavaltiot olivat sallineet siviililentokoneiden tuotannon Saksassa, mutta niiden vientiä valvoi kansainvälinen komissio. Vuonna 1922 Junkers oli alkanut valmistaa lentokoneitaan myös Filissä Neuvostoliitossa. Kun Ruotsin tehdas saatiin valmiiksi, Junkers vetäytyi maaliskuussa 1925 Neuvostoliitosta.


title: Flygindustri (Junkers)

text: Hugo Junkers alkoi vuonna 1924 neuvotella ruotsalaisten Carl Flormanin ja Adrian Flormanin kanssa. Veljekset olivat perustaneet AB Aerotransport-lentoyhtiön ja pohtivat tuolloin lentokoneiden valmistuksen aloittamista, ja se toteutui Junkersin avulla. Pian Hugo Junkers omisti 82 % ruotsalaisesta lentoyhtiöstä, mutta vaarallisen yhtiön käsite oli Ruotsissa tuolloin käytössä, ja siksi 32 % Junkersin omistuksesta oli ruotsalaisten bulvaanien nimissä.


title: Flygindustri (Junkers)

text: Afin kautta Junkers aloitti suuremman matkustajakoneen tuotannon ja sotilaskoneiden kehittelyn. Osat tulivat Junkersin tehtaalta Dessausta Saksasta. Kokonaisia näennäisesti Ruotsissa tehtyjä lentokoneita koottiin Dessaussa Versailles’n rauhansopimusta rikkoen.


title: Flygindustri (Junkers)

text: Afi toimi entisen telakan tiloissa. Toiminnan alussa yhtiön kaikki työntekijät olivat saksalaisia, mutta vähitellen alettiin palkata ruotsalaisia tarkoituksena kouluttaa heitä Ruotsin aseteollisuuden tarpeisiin. Vuoden 1925 lopussa yhtiö työllisti 460 ihmistä. Kun natsi-Saksa alkoi Versailles’n rauhansopimuksen yksipuolisesti purkaen valmistaa sotilaslentokoneita vuonna 1935, Ruotsissa toiminut Afi ajettiin heti alas. Samalla Junkers myi osakkeensa AB Aerotransportista Ruotsin valtiolle.


title: Flygindustri (Junkers)

text:
Afi valmisti Ruotsissa 30 lentokonetta ja osia 40 lentokoneeseen. Se teki muutoksia 85 lentokoneeseen. Koneita vietiin Kiinaan (30 kpl), Neuvostoliittoon (25 kpl), Saksaan (24 kpl), Kolumbiaan (10 kpl), Chileen (8 kpl), Suomeen (7 kpl), Argentiinaan (5 kpl), Portugaliin (5 kpl), Kreikkaan (4 kpl), Japaniin (3 kpl), Jugoslaviaan (2 kpl) sekä Venezuelaan, Espanjaan, Italiaan, Itävaltaan ja Norjaan (yksi kone kuhunkin).
Tehdas toimitti toukokuussa 1930 kolme Junkers K47 -koulukonetta Lipetskiin Neuvostoliittoon siellä toimineelle Saksan armeijan koulutusyksikölle.


title: Flygindustri (Junkers)

text: K-tyypit olivat sotilaslentokoneita ja muut siviililentokoneita.


title: Luettelo Italian diplomaattisista edustustoista

text: Tämä on luettelo Italian diplomaattisista edustustoista. Italia on maailman ainoa maa, jolla on edustusto omalla maaperällään: Italian suurlähetystö Vatikaanissa sijaitsee Roomassa.


title: Max Holste MH.52

text: Max Holste MH.52 oli vuonna 1945 valmistunut ranskalainen kaksipaikkainen matkalentokone, jonka kehitti Avions Max Holste.


title: Max Holste MH.52

text: Max Holste suunnitteli koneen vuonna 1945. Se oli ylätaso, jossa oli suora siipi. Kone on rinnanistuttava, ja sen laskuteline on kannuspyörän sijaan varustettu nokkapyörällä. Ensilento tehtiin 21. elokuuta 1945.


title: Max Holste MH.52

text: Koneesta kehitettiin MH.53 Cadet prototyyppi.


title: Max Holste MH.52

text: Koneita tehtiin vain 13 kappaletta. Useimmat myytiin ranskalaisille lentokerhoille, mutta kolme vietiin Egyptiin.


title: Max Holste MH.52

text: Neljä MH.52-konetta on 2000-luvulla olemassa eri puolilla Ranskaa.


title: Snovsk

text: Snovsk (, ) on kaupunki Tšernihivin alueella Ukrainassa. Se sijaitsee Desnan sivujoen Snovin varrella 69 kilometriä Tšernihivistä koilliseen. Kaupunki on Snovskin piirin keskus. Sen kautta kulkee Homelin ja Bah’matšin välinen rautatie. Asukkaita on 11 471 henkeä (vuonna 2013).


title: Snovsk

text: Kaupunki on perustettu vuonna 1924. Aluksi sen nimenä oli "Snovsk". Vuonna 1935 se nimettiin uudelleen paikkakunnalla syntyneen kansalaissodan sankarin Nikolai Štšorsin mukaan. Alkuperäinen nimi palautettiin vuonna 2016. Snovskissa toimi huonekalutehdas, elintarviketeollisuutta ja rautatieliikenteen yrityksiä. Kaupungissa on kotiseutumuseo, veturimuseo ja Nikolai Štšorsille omistettu museo.


title: Štšors

text: Štšors voi tarkoittaa seuraavia asioita:


title: Kai Setälä

text: Kai Martin Edvard Setälä () oli lääkäri ja Helsingin yliopiston patologisen anatomian professori.


title: Kai Setälä

text: Setälän vanhemmat olivat apteekkari Emil Eino Fredrik Setälä ja Helmi Emilia Snellman ja puoliso vuodesta 1942 Inger Maria Torsdotter Ekman. Setälä tuli ylioppilaaksi Nurmeksen yhteiskoulusta 1933 ja valmistui lääketieteen lisensiaatiksi 1941, jolloin hän myös väitteli lääketieteen ja kirurgian tohtoriksi. Röntgentutkimuksen ja -hoidon erikoislääkärin pätevyyden hän sai 1946 ja syöpätautien sädehoidon erikoispätevyyden 1949. Setälä oli Helsingin yliopiston radioterapian dosentti vuodesta 1948 vuoteen 1953, jolloin hänestä tuli professori. Sitä ennen hän oli toiminut sekä yliopiston että useiden eri sairaaloiden palveluksessa. Setälällä oli lukuisia koti- ja ulkomaisia luottamustehtäviä, hän oli muun muassa Syöpäsäätiön perustajajäsen ja varapuheenjohtaja 1940-luvun lopussa.


title: Kai Setälä

text: 1960-luvulla Setälä toi markkinoille "Antiscal"-nimisen valmisteen kaljuuntumisen hoitoon. Setälä oli kokoomuspoliitikko Alexander Stubbin isoisä, hänen äitinsä oli Setälän tytär Christel Riitta Marianne (s. 1943).


title: Jonas Armstrong

text: William Jonas Armstrong (s. 1. tammikuuta 1981 Dublin, Irlanti) on irlantilaissyntyinen brittiläinen näyttelijä. Hän esitti Robin Hoodia samannimisessä televisiosarjassa vuosina 2006–2009.


title: Jonas Armstrong

text: Armstrong syntyi Irlannissa, mutta kasvoi St. Annesissa, Englannissa. Hän valmistui näyttelijäksi vuonna 2003 Royal Academy of Dramatic Artista. Valmistumisensa jälkeen hän esiintyi teatterissa.


title: Jonas Armstrong

text: Armstrong teki ensimmäisen televisioroolinsa vuonna 2004 tilannekomediasarjassa "Teachers", jossa hänellä oli vieraileva rooli. Uransa ensimmäisen merkittävän roolin hän sai vuonna 2006 esittäessään Robin Hoodia modernimmaksi versioksi luodussa televisiosarjassa "Robin Hoodissa". Armstrong on lisäksi näytellyt muun muassa televisio-ohjelmissa "Hit & Miss" ja "Prisoners’ Wives".


title: Korosten

text: Korosten ( ja ) on kaupunki Žytomyrin alueella Ukrainassa. Se sijaitsee Pripetin sivujoen Užin varrella 87 kilometriä Žytomyrista pohjoiseen. Kaupunki on Korostenin piirin keskus. Asukkaita on noin 65 500 henkeä (vuonna 2013).


title: Korosten

text: Muinaisvenäläinen "Iskorosten" oli drevljaanien tärkein kaupunki. Se mainitaan ensimmäisen kerran vuonna 945, jolloin ruhtinas Igor sai surmansa kaupungin luona. Seuraavana vuonna Igorin vaimo Olga hävitti sen kostona miehensä kuolemasta. Myöhemmin Iskorosten oli yksi Kiovan Venäjän kaupungeista. Už-joen rannalla on säilynyt sen jäännöksiä.


title: Korosten

text: Nykyään Korosten on yksi Ukrainan Polesian teollisuuskeskuksista. Siellä on koneenrakennus-, rakennustarvike-, kemian-, puunjalostus-, tekstiili- ja elintarviketeollisuutta. Kaupunki on myös huomattava rautatie- ja maantieliikenteen risteyspaikka.


title: Martina Müller (tennispelaaja)

text: Martina Müller (s. 11. lokakuuta 1982 Hannover) on saksalainen tennispelaaja. Parhaimmillaan hän on sijoittunut WTA-maailmanlistalla sijalle 33 huhtikuussa 2007. Hän on voittanut yhden WTA-turnauksen sekä kaksinpelissä että nelinpelissä. Yhdysvaltain avoimissa 2002 hän selviytyi kolmannelle kierrokselle. Hän edusti Saksaa Fed Cupissa vuosina 2001–2008 kahdeksassa maaottelussa.


title: Žmerynka

text: Žmerynka ( ja ) on kaupunki Vinnytsjan alueella Ukrainassa. Se sijaitsee 47 kilometriä Vinnytsjasta lounaaseen. Kaupungin kautta kulkee Žytomyristä Vinnytsjan kautta Moldovan pohjoisrajalle johtava M21-valtatie (osa eurooppatietä E583). Kaupungissa risteävät Kiovan ja Mohyliv-Podilskyin sekä Lvivin ja Odessan väliset rautatiet.


title: Žmerynka

text: Kaupunki on Žmerynkan piirin (35 662 as.) keskus, vaikka kaupunki muodostaa itsenäisen, piiriin nähden samantasoisen aluehallinnollisen yksikön. Kaupungin asukasluvuksi arvioitiin 35 390 (vuonna 2013).


title: Žmerynka

text: Paikkakunta on syntynyt vuonna 1870 rautatien rakentamisen yhteydessä. Vuonna 1903 siitä tuli kaupunki. Nykyään Žmerynkassa on turkis-, tekstiili- ja elintarviketeollisuutta sekä rautatieliikennettä palvelevia yrityksiä.


Jalkapallon Ison Britannian-mestaruuskilpailut on Englannin, Skotlannin, Walesin ja Pohjois-Irlannin välinen turnaus jossa maat kamppailevat Yhdistyneen kuningaskunnan mestaruudesta. Ensimmäisen kerran mestaruudesta kilpailtiin vuonna 1884 ja viimeisen kerran 1984. Vuosina 1916–1919 ensimmäinen maailmansota esti kilpailemisen, myös vuosina 1940–1946 toinen maailmansota esti kilpailemisen.


title: Dan Hinote

text: Daniel Chester "Dan" Hinote (s. 30. tammikuuta 1977 Fleesburg, Florida, Yhdysvallat) on yhdysvaltalainen entinen jääkiekkoilija, joka toimii nykyään NHL-joukkue Columbus Blue Jacketsin apuvalmentajana. Hän oli pelaajaurallaan puolustava hyökkääjä, joka pelasi lähinnä puolustavan ketjun karvaajana. Hinote pelasi yhteensä 503 NHL-ottelua tehoin 38+52=90. Jäähyminuutteja tuli 383.


title: Dan Hinote

text:
Hinote oli Elk River Elksin kasvatti. Hän siirtyi sieltä vuosiksi 1994–1996 Yhdysvaltain asevoimien akatemiaan West Pointiin, ja hänen alkuperäinen suunnitelmansa oli päästä FBI:hin. Hinote kuitenkin lähti West Pointista kahden vuoden jälkeen. Kesällä Colorado Avalanche varasi hänet seitsemännellä kierroksella numerolla 167. Hinotesta tuli kaikkien aikojen ensimmäinen West Pointista NHL:ään varattu pelaaja. Hän pelasi kaksi seuraavaa kautta OHL-joukkue Oshawa Generalsissa. Toisella kaudellaan 1997–1998 hän pelasi myös ison osan Avalanchen farmijoukkue Hershey Bearsissa. Hinote voitti keväällä 1997 OHL:n mestaruuden.
Kaudella 1999–2000 Hinote debytoi NHL:ssä. Hän pelasi Avalanchen riveissä 27 NHL-ottelua tehoin 1+3=4. Seuraava kausi 2000–2001 oli Hinotelle ensimmäinen kokonainen NHL:ssä, ja hän teki 76 ottelussa tehot 5+10=15. Ne olivat Hinoten henkilökohtainen piste-ennätys NHL:ssä. Hinote voitti kauden päätteeksi Stanley Cupin. Hän jatkoi Avalanchessa kevääseen 2006 saakka. Hinote pelasi työsulkukauden Ruotsissa, Elitserien-joukkue MODO Hockeyssä. Vaikka hän pelasi vain 18 ottelua, niin Hinote keräsi 106 jäähyminuuttia ja oli liigan jäähypörssin yhdestoista Djurgårdens IF:n Nils Ekmanin kanssa.


title: Dan Hinote

text:
Heinäkuussa 2006 Hinote teki vapaana agenttina kolmivuotisen sopimuksen St. Louis Bluesin kanssa, mutta hänen kautensa jäivät loukkaantumisten takia rikkonaisiksi. Syksyllä 2009 Hinote kävi San Jose Sharksin harjoitusleirillä, muttei saanut sopimusta. Marraskuussa 2009 Hinote palasi MODOn riveihin. Hän lopetti uransa heinäkuussa 2010 ja samalla Hinoten kerrottiin liittyvän Columbus Blue Jacketsin valmennustiimiin.
Hinote avioitui 25. heinäkuuta 2008 Amy McCarthyn kanssa. Amyn sisko on näyttelijä-malli Jenny McCarthy. Hinotella ja Amylla on poika Charlie (s. 2010).


title: Oxford-kirjoitusasu

text: Oxford-kirjoitusasuksi kutsutaan sanojen Oxford English Dictionary -sanakirjassa käytettävää kirjoitusmuotoa. Muotoa käytetään myös muissa Oxford University Pressin julkaisemissa teoksissa. Digitaalisissa dokumenteissa muoto voidaan ilmaista koodilla en-GB-oed.


title: Oxford-kirjoitusasu

text: Oxford-kirjoitusasu poikkeaa brittiläisestä kirjoitusasusta päätteen "-ize" käytön osalta. Esimerkiksi "organization", "privatize" ja "recognizable" ovat Oxford-kirjoitusasun mukaisia muotoja. Brittiläisessä kirjoitusasussa päätteen on viime vuosikymmeninä korvannut muoto "-ise". Vaikka monet pitävät muotoa "-ize" amerikanenglannin ilmaisuna, muoto "-ize" on esiintynyt Englannissa jo 1500-luvulla. "ize"-muodon käyttö ei vaikuta sanoihin jotka päättyvät "-yse", joiden osalta noudatetaan normaalia brittiläistä käytäntöä.


title: Wilma van den Bosch

text: Wilma van den Bosch (s. 1956 Welland, Kanada) on alankomaalainen Aku Ankka -sarjakuvan piirtäjä.


title: Wilma van den Bosch

text: Vuonna 2009 hän kävi Suomessa yhdessä Michel Nadorpin sekä Bas ja Mau Heymansien kanssa Hollantilaiset mestarit -kirjan julkaisun vuoksi.


title: LXDE

text: LXDE (Lightweight X11 Desktop Environment, ) on erittäin kevyt avoimen lähdekoodin monikielinen työpöytäympäristö, joka vie vain noin puolet XFCE:n vaatimasta keskusmuistin määrästä. LXDE on ohjelmoitu C-kielellä käyttäen GTK+-työkalukirjastoa. LXDE toimii Unix-, BSD- ja Linux-käyttöjärjestelmissä sekä muissa POSIX-yhteensopivissa käyttöjärjestelmissä. Sitä käytetään muun muassa useiden eri jakeluiden kevytversioissa, jotka on tarkoitettu hieman vanhemmille tietokoneille. Tällaisia jakeluita ovat esimerkiksi Ubuntun versiosta 8.10 alkaen ylläpidetty sisarjakelu Lubuntu. LXDE käyttää rolling releases -julkaisutaktiikkaa, eli siitä ei tule erillisiä versioita, vaan jokainen sen komponentti päivitetään erikseen.


title: Florida Championship Wrestling

text: Florida Championship Wrestling oli showpainipromootio, joka pohjautuu entiseen "Championship Wrestling from Florida" -promootioon, mikä oli toiminnassa vuosina 1961–1987. Nykyisin FCW toimii World Wrestling Entertainment:in farmiliigana.


title: Florida Championship Wrestling

text: FCW:n perusti Steve Keirn vuonna 2007, ja siitä tuli WWE:n toinen kehityksellinen territorio, kun WWE lopetti yhteistyön Deep South Wrestling:in (DSW) kanssa vuoden 2007 alkupuolella. Siitä tuli kuitenkin ainut WWE:n kehityksellinen territorio 2008 alussa, kun WWE lopetti yhteistyön Ohio Valley Wrestlingin kanssa. FCW:n debyyttishow oli 26. kesäkuuta 2007 Tampa, Floridan Dallas Bull:ssa. Debyytti show’ssa pidettiin 21 miehen Bettle Royal -matsi FCW Southern Heavyweight Championship:sta (sen aikainnen päävyö FCW:ssa), jonka voitti Harry Smith. Vuoden 2008 alussa ilmoitettiin, että FCW ottaa uuden mestaruusvyön käyttöön: FCW Heavyweight Championshipin. 15 maaliskuuta vyön voitti Jake Hager ja viikon päästä Hager voitti FCW Southern Heavyweight mestarin Heath Millerin, joka käytiin molempien mestaruuksista. Mestaruudet yhdistettiin, ja mestaruuden nimeksi jäi FCW Heavyweight Championship.


title: Florida Championship Wrestling

text: FCW:n viikoittainen televisio-ohjelma debytoi Bright House Sports Networkilla 5. lokakuuta 2008, jota näytettiin sunnuntaisin.


title: Florida Championship Wrestling

text: FCW Heavyweight Championship otettiin käyttöön 15. helmikuuta, 2008, jolloin sen voitti Jake Hager. Hager on pitänyt mestaruutta pisimpään. Lyhin mestaruuskausi on Joe Hennigillä, joka piteli titteliä 21 päivää, kunnes loukkaantui ja joutui luopumaan siitä. Nuorin mestari tähän mennessä on Drew McIntyre, joka oli vain 23-vuotias, kun taas vanhin mestari on Sheamus O'Shaunessy, joka oli lähes 31-vuotias. Nykyinen mestari on Mason Ryan. Mestaruutta on pidellyt 10 eriä painijaa.


title: Florida Championship Wrestling

text: FCW Divas Championship on FCW:ssa diivojen divisioonan mestaruus. Mestaruutta on hallinnut vain yksi painija, Naomi.


title: Florida Championship Wrestling

text: FCW Southern Heavyweight Championship oli FCW'n korkein mestaruus, mutta se deaktivoitiin, kun se yhdistettiin FCW Heavyweight Championshipin kanssa 22. maaliskuuta, 2009. Sitä ehti hallita kuusi eriä mestaria. Ensimmäinen mestari oli Harry Smith, joka voitti mestaruuden 21 miehen battle royal voitettua.


title: Honne ja tatemae

text: Honne ja tatemae () ovat japaninkieliset termit henkilön aidoille, sisäisille ajatuksille ja mielipiteille ("honne") ja toisaalta miellyttävän sosiaalisen kanssakäymisen vuoksi ilmaistuille ajatuksille ja mielipiteille ("tatemae"). Japanilainen yhteiskunta arvostaa sopusointuista ja mahdollisuuksien mukaan konfliktitonta kanssakäymistä muiden kanssa. Tästä johtunee, että yleisen sovun säilyttämiseksi, kasvojen menetyksen ehkäisemiseksi ja toisten nolostuttamisen välttämiseksi harmoniaa edistävälle käytökselle on kehittynyt oma termi, tatemae (kirj. eteen rakennettu).


title: Honne ja tatemae

text: Japani ei suinkaan ole ainoa kulttuuri, jossa vastaavaa esiintyy, mutta harmonisen kanssakäynnin edesauttaminen lienee siellä luontevampaa ja mahdollisesti hienovaraisempaa kuin monissa läntisissä maissa, koska Japanissa omien tunteiden ja aikomusten vähäistä ilmaisua pidetään hyveenä. Toisinaan kulttuuriin tutustumattomat pitävät honnen ja tatemaen käsitteitä hämmentävinä tai kaksinaamaisina, vaikka tarkoitus on lähinnä suojella kaikkien osapuolten arvokkuutta ja tunteita. Esimerkiksi jos ruoka-aika koittaa vierailun kestäessä, emäntä saattaa pyytää vierailijaa syömään yhdessä perheen kanssa. Todennäköisesti tarkoitus on kuitenkin hienovaraisesti ilmaista vieraalle, että emännän puolesta nyt olisi sopiva hetki vieraan lähteä. Sosiaalisesti hyväksyttävä vastaus olisikin siis kieltäytyä kohteliaasti, lähteä kotiin ja antaa perheen aterioida keskenään.


title: Honne ja tatemae

text: Oman lähipiirin kanssa kommunikoidessa saa ja pitääkin ilmaista honnen mukaisia aitoja ajatuksia ja aikeita, kun taas vieraampien kanssa keskustellessa ja julkisissa tilanteissa, kuten liikeneuvotteluissa, pitäydytään tatemaen säätelemässä käytöksessä.


title: Piz Vadret

text: Piz Vadret on 3 229 metriä korkea vuorenhuippu Albulan Alpeilla Sveitsissä.


title: Piz Muragl

text: Piz Muragl on 3 157 metriä korkea vuorenhuippu Livignon Alpeilla Sveitsissä.


title: Punaisen ladon murha

text: Punaisen ladon murha () oli pahamaineinen rikos, jossa William Corder ampui nuoren rakastettunsa Maria Martenin. Välikohtaus tapahtui Suffolkin pienessä kylässä Polsteadissa Englannissa vuonna 1827. Parin oli tarkoitus tavata paikallisella maamerkillä, Punaisessa ladossa ennen karkaamista Ipswichiin. Mariasta ei kuitenkaan kuulunut kokoontumisen jälkeen mitään. Näihin tosiasioihin sotkeutui jo pian tapahtumien jälkeen mielikuvitusta, ja siitä kehkeytyi tarina, joka kiehtoo ihmisten mieliä edelleen.


title: Punaisen ladon murha

text: Corder pakeni rikospaikalta ja lähetti Martenin perheelle kirjeitä, joissa hän väitti naisen olevan täysin kunnossa. Ruumis oli haudattu latoon, ja se löytyi peittely-yrityksistä huolimatta sen jälkeen, kun Martenin äitipuoli kertoi nähneensä murhasta unta.


title: Punaisen ladon murha

text: Corder löytyi Lontoosta, jossa hän oli avioitunut ja aloittanut uuden elämän. Hänet vietiin takaisin Suffolkiin ja tuomittiin laajalti uutisoidussa oikeudenkäynnissä syylliseksi murhaan. Corder hirtettiin Bury St. Edmundsissa vuonna 1828, ja hänen teloitustaan oli todistamassa suuri yleisö. Tarina on innoittanut lukuisia lauluja, näytelmiä ja artikkeleita sanomalehtiin. Rikoksen tapahtumapaikkana toiminut kylä otti paikan matkailunähtävyytenä, ja matkamuistoja metsästävät ovat napsineet ladosta muistoja. Näytelmät ja balladit pysyivät suosittuina läpi seuraavan vuosisadan, ja niitä on esitetty nykypäivään asti.


title: Piz Languard

text: Piz Languard on 3 262 metriä korkea vuorenhuippu Livignon Alpeilla Sveitsissä.


title: Piz Albris

text: Piz Albris on 3 166 metriä korkea vuorenhuippu Livignon Alpeilla Sveitsissä.


title: Flygindustri (purjelentokonetehdas)

text: AB Flygindustri (AFI) oli ruotsalainen lentokonetehdas, joka valmisti purjelentokoneita Halmstadissa.


title: Flygindustri (purjelentokonetehdas)

text: AB Flygindustri aloitti toimintansa Svenska kanotverkstaden -nimellä Båstadssa vuonna 1937, kun Rudolf Abelin tiedusteli kanoottitehtaalta, voiko se valmistaa Hüttner H 17 -purjelentokonetta saksalaisten piirustusten pohjalta. Koska lentokoneiden valmistus vaati suuremmat tilat, yhtiö siirty Halmstadin lentoasemalle. Samalla se muutti nimeään muotoon AB Svenska Kanotverken (SKV).


title: Flygindustri (purjelentokonetehdas)

text: Hüttner H 17 -koneen ohella SKV valmisti kaksi Grunau 9 -liitokonetta. Koelennot alkoivat H 17 -konella 17. elokuuta 1938, ja koelentäjänä toimi Sven Åhbom. Ruotsi päätti lähettää Helsingin olympialaisiin purjelentojoukkueen, ja se tilasi kaksi valmista DFS Olympia Meise -purjelentokonetta ja kahden koneen valmistuslisenssin. Nämä tehtiin kanoottitehtaassa ja samalla yksi Grunau Baby, joka koelennettiin 22. lokakuuta 1941.


title: Flygindustri (purjelentokonetehdas)

text:
Vuodenvaihteessa 1941–1942 SKV muutti nimensä muotoon "AB Flygindustri (AFI)". Aika oli Ruotsin varustautumisen aikaa, ja yrityksen oli syytä kohottaa ilmailuprofiiliaan. Yritystä tukivat rahoituksellaan korkkitehtailija Carl August Wicander, ja sen pääsuunnittelijana toimi Jan Weibull. Vuonna 1942 yrityksessä työskenteli 40 ihmistä. Marraskuussa 1942 yhtiö palkkasi Björn Andreassonin suunnittelijakseen. Yritys sai Ruotsin ilmavoimilta 40 Schneider SG-38 -purjelentokoneen tilauksen. Koneiden sotilastunnukseksi tuli G 101. Yritys valmisti 200 liitokoneen osa tämän ohessa purjelentoseuroille. AFI:n ensimmäinen oma suunnitelma oli Fi-1, jonka piirsi Tord Lidmalm. Luftfartsstyrelensen tarkastaja Bo Lundberg osallistui kuvien virheitä korjatessaan koneen suunnitteluun. Sen koelennot teki Abelin alkaen 7. lokakuuta 1943. Viranomaiskoelennot teki
Bengt Olow - koneen syöksynopeus oli 315 km/h. Koneita tehtii seitsemän, joista kaksi vietiin ulkomaille.


title: Flygindustri (purjelentokonetehdas)

text: AFi teki AB Flygplanille 24 DFS Weihe -konetta lisenssivalmistuksena. AB Flygplanilla oli liikaa kiireitä Ruotsin ilmavoimien tilausten kanssa. AFi suunnitteli Fi-2-rahtiliitokoneen ja sitä suuremman AB Flygindustri Fi-3 -koneen. Koelentoja tehtiin keväällä 1944. Kone vauroitui kuormattuna. Ilmavoimat peruuttivat viiden koneen tilauksen perusteena toisen maailmansodan pikainen päättyminen.


title: Flygindustri (purjelentokonetehdas)

text: Keväällä 1945 AFI:n varastot ja koneet myytiin metalliteollisuuspatruunan perikuntaan kuuluvalle Frans Henrik Kockumille, joka oli perustamassa Malmöön Kockum Flygindustri-yritystä.


title: Henry H. Arnold

text: Henry Harley "Hap" Arnold (25. kesäkuuta 1886 Gladwyne, Pennsylvania – 15. tammikuuta 1950 Sonoma, Kalifornia) oli yhdysvaltalainen kenraali. General of the Army hänestä tuli vuonna 1944 ja General of the Air Force 1949, ja hän on toistaiseksi ainoa jälkimmäisen arvon saanut.


title: Henry H. Arnold

text: Arnold valmistui West Pointista 1907. Hän oppi lentämään Wrightin veljesten opettamana ja kesäkuussa 1911 hänestä tuli eräs ensimmäisistä sotilaslentäjistä. Arnold ylennettiin prikaatikenraaliksi 1935 ja Yhdysvaltain armeijan ilmavoimien komentaja hänestä tuli maaliskuussa 1942. Hän jäi eläkkeelle 30. kesäkuuta 1946.


title: Andreas Salomonsson

text: Jan Sverker Andreas Salomonsson (s. 19. joulukuuta 1973 Örnsköldsvik, Ruotsi) on ruotsalainen entinen jääkiekkoilija. Hän oli nopea hyökkääjä, jolla oli hyvä työmoraali. Salomonsson pelasi lähes koko uransa Elitserien-joukkue MODO Hockeyn riveissä. Hän on pelannut myös 71 NHL-ottelua tehoin 5+9=14. Jäähyminuutteja tuli 36.


title: Andreas Salomonsson

text: Salomonsson oli MODOn oma kasvatti. Hän voitti joukkueen junioreissa J20-joukkueessa kultaa 1992 ja 1993. Salomonsson voitti myös J18-junioreiden kultaa 1991. Hän debytoi Elitserienissä kaudella 1990–1991, jolloin hän pelasi kaksi ottelua. Salomonsson edusti MODOa kevääseen 2000 saakka, ja hän oli siihen mennessä voittanut Elitserienin hopeaa vuosina 1994, 1999 ja 2000. Kaudesta 1996–1997 Salomonsson pelasi noin puolet Saksassa, DEL-joukkue EC Ratingenissa. Hän siirtyi kaudeksi 2000–2001 Djurgårdens IF:ään, jossa hän voitti keväällä 2001 Ruotsin-mestaruuden.


title: Andreas Salomonsson

text: Kesällä New Jersey Devils varasi Salomonssonin 27-vuotiaana NHL:ään viidennellä kierroksella numerolla 163. Hän siirtyi heti seuraavaksi kaudeksi 2001–2002 Devilsiin. Salomonsson pelasi siellä 39 NHL-ottelua tehoin 4+5=9, mutta osa kaudesta kului myös AHL-joukkue Albany River Ratsin puolella. Devils asetti hänet waivers-listalle, josta Washington Capitals nappasi Salomonssin kaudeksi 2002–2003 riveihinsä. Capitalsissa hän pelasi noin puolet kaudestaan farmissa, ja NHL:n puolella Salomonsson teki 32 ottelussa tehot 1+4=5.


title: Andreas Salomonsson

text: Salomonsson palasi kaudeksi 2003–2004 MODOhon, jota hän edusti koko loppu-uransa. Hän oli tehoilla 13+26=39 joukkueen paras pistemies ja Elitserienin pistepörssin kahdeksas. Kaudella 2007–2008 Salomonsson oli tehoilla 15+28=43 Elitserienin pistepörssin yhdeksäs HV71:n Johan Davidssonin kanssa ja hän oli myös MODOn paras pistemies. Salomonsson voitti Ruotsin-mestaruuden keväällä 2007.


title: Andreas Salomonsson

text: Salomonsson on kesästä 2008 kärsinyt vaikeasta nivusvammasta. Kaudella 2009–2010 hän pelasi vain kahdeksan ottelua ja joutui lopettamaan uransa helmikuussa 2010. Vaikka Salomonssonin ura päättyi loukkaantumiseen, niin hän oli lopettaessaan 36-vuotias kokenut pelaaja. Salomonsson pelasi Elitserienissä yhteensä 634 ottelua tehoin 147+200=347. Jäähyminuutteja hänelle kertyi 710, josta kertoo myös hänen hieman fyysinen pelityylinsä. Salomonsson pelasi Elitserienissä 18 kautena, joista 17 MODOssa.


title: Andreas Salomonsson

text: Salomonsson on pelannut 165 A-maaottelua Ruotsin paidassa tehden niissä tehot 24+10=34. Hän voitti MM-hopeaa 2001 ja MM-pronssia 2004. Salomonsson oli voittamassa myös alle 20-vuotiaiden MM-hopeaa 1993.


title: Halvari

text: Halvari on suomalainen sukunimi, joka viittaa seuraaviin henkilöihin:


title: Manhattan Bridge

text: Manhattan Bridge on East River -vesiväylän ylittävä riippusilta New Yorkin kaupungissa Yhdysvalloissa. Silta yhdistää Manhattanin ja Brooklynin hallintoalueet. Silta sijaitsee lähellä Brooklyn Bridge -siltaa.


title: Manhattan Bridge

text: Manhattan Bridge -sillan rakentaminen aloitettiin 1901 ja se valmistui 1912. Silta avattiin kuitenkin liikenteelle jo 31. joulukuuta 1909, vaikka se oli edelleen keskeneräinen. Sillan on suunnitellut latvialaissyntyinen Leon Moisseiff.


title: Manhattan Bridge

text: Manhattan Bridge -siltaa käyttävät ajoneuvoliikenteen lisäksi sekä New Yorkin metron junat että kevyt liikenne.


title: Von der Skyline zum Bordstein zurück

text: Von der Skyline zum Bordstein zurück on Bushidon neljäs sooloalbumi, jonka julkaisi ersguterjunge vuonna 2006. Se sijoittui parhaimmillaan Itävallan TOP 40 listan sijalle 34 vuonna 2006. Levyltä julkaistiin kolme singleä Von der Skyline zum Bordstein zurück, Sonnenbank Flavour ja Janine.


title: Von der Skyline zum Bordstein zurück

text: Albumi myi kultaa Saksassa vuonna 2006 ja vuotta myöhemmin platinaa.Ranskalainen goottiyhtye Nox Arcana nosti syytteen Bushidoa kohtaan väittäessään rap-artistin samplanneen vähintään kuutta kappaletta ilman lupaa.


title: Lars Molin

text: Lars-Erik Molin (s. 7. toukokuuta 1956 Örnsköldsvik, Ruotsi) on ruotsalainen entinen jääkiekkoilija, olympiamitalisti ja maailmanmestari.


title: Lars Molin

text: Molin pelasi ensimmäiset pääsarjaottelunsa kaudella 1973–1974 MODO Hockeyssä. Hän voitti siellä Elitserienin mestaruuden 1979. Molin ei ole edustanut Ruotsissa muita joukkueita pääsarjatasolla. Vuodet 1981–1984 hän pelasi NHL-joukkue Vancouver Canucksissa. Parhaillaan Molin teki Canucksissa 46 pistettä kaudella 1981–1982. Yhteensä hän teki joukkueessa 172 ottelussa tehot 33+80=113. Jäähyminuutteja Molin keräsi 37.


title: Lars Molin

text: Kaudeksi 1984–1985 Molin palasi MODOon, joka pelasi Ruotsin I-divisioonaa. Hän oli nostamassa joukkuetta takaisin Elitserieniin keväällä 1985. Molin oli 57 pisteellään MODOn paras pistemies Juha Tuohimaan kanssa. I-divisioonan pistepörssissä he olivat kuudensia Västerås IK:n Lars Hurtigin kanssa. Molin jatkoi MODOssa vielä kolme seuraavaa kautta. Kaudella 1985–1986 hän oli Tommy Själinin kanssa joukkueen paras pistemies 38 pisteellään, ja he olivat Elitserienin pistepörssin viidensiä Södertälje SK:n Leif Maghtin ja Anders Carlssonin kanssa.


title: Lars Molin

text: Molin pelasi uransa viimeiset vuodet 1988–1991 Örebron I-divisioonajoukkueessa. Hän oli kaudella 1989–1990 I-divisioonan pistepörssin kakkonen tehoilla 23+42=65. Molinin edellä oli vain joukkuetoveri Anders Wikberg.


title: Lars Molin

text: Molin voitti olympiapronssia Lake Placidista 1980 ja Calgarystä 1988. Hän voitti myös maailmanmestaruuden vuonna 1987 ja MM-hopeaa 1981. Molin pelasi MM-kilpailuissa myös vuonna 1985, mutta jäi ilman mitalia.


title: Lars Molin

text:
Vuonna 1981 Molin pelasi Kanada-cupissa ja 1976 alle 20-vuotiaiden MM-kilpailuissa.
Molin on pelaajauransa jälkeen toiminut IF Björklövenin ja Timrå IK:n päävalmentajana.
Molinin poika Oscar pelaa Ruotsin I-divisioonaa Kiruna IF:ssä.


title: Overcome (Alexandra Burken albumi)

text: Overcome on englantilaisen pop- ja R&B-laulajan Alexandra Burken esikoisalbumi, joka julkaistiin Britanniassa 19. lokakuuta 2009. Albumi on Burken ensimmäinen julkaisu hänen voitettuaan maansa kykyjenetsintäkilpailun "X Factorin" vuonna 2008.


title: Overcome (Alexandra Burken albumi)

text: Ensimmäinen albumilta julkaistu single oli "Bad Boys", joka oli ensimmäisellä listaviikollaan Ison-Britannian ja Irlannin singlelistojen sijalla yksi. "Overcome"-albumin rajoitetussa, kaksi CD:tä sisältävässä versiossa on myös joitakin Burken "X Factorissa" nähtyjä esiintymisiä. Albumin toisena singlenä julkaistiin "Broken Heels" ja kolmantena "All Night Long", vaikka alun perin "The Silence" -kappaleen oli pitänyt olla albumin kolmas single.


title: Overcome (Alexandra Burken albumi)

text: "Overcome"-albumi oli myös Urban Music Awards -ehdokkaana vuoden 2010 parhaan albumin kategoriassa.


title: Overcome (Alexandra Burken albumi)

text: Burken voitettua Ison-Britannian "X Factorin" hän solmi miljoonan punnan arvoisen levytyssopimuksen Simon Cowellin Syco Music -levy-yhtiön kanssa. Burken esikoissinglenä julkaistiin "X Factorin" voittajalaulu "Hallelujah", joka oli cover-versio Leonard Cohenin alkuperäisestä kappaleesta.